Gradiska.com - Održana javna tribina “Arheologija i ekonomski razvoj”\nPosjetioci su mogli nešto više saznati o arheologiji, istraživanjima, o povezanosti arheologije i turizma i oživljavanju održivog arheološkog turizma. “Potrebno je shvatiti da arheologija nije samo nauka koja troši novac, već nauka koja proizvodi ozbiljne projekte” kaže Bojan Vujinović, kustos arheolog Zavičajnog muzeja Gradiška.\nNa javnoj tribini govorio je Mark Vander Linden iz Arheološkog instituta Univerzitetskog koledža u Londonu. On je naveo da su ovu opštinu posjetili u okviru petogodišnjeg projekta koji sprovode na području RS i zbog dugogodišnje saradnje koju univerziteti iz Engleske imaju sa kulturnim institucijama u RS. Što se tiče navedenog projekta koji je poptipsan 2012. godine od strane Ministarstva prosvjete i kulture,a u ime svih kulturnih inistutucija, muzej RS je nosilac aktivnosti i glavni partner sa Univerzitetskim koledžom iz Londona. “Ta saradnja traje jako dugo. Imali smo sreću da se ona I proširila I da smo dobila I ta srdetsva od Evropske unije koja su nama najpotrebnija” kaže Ivana Pandžić, kustos iz muzeja RS . Pored ovih eminentnih stručnjaka tribini u gradiškom Kulturnom centru prisustvovala je i Ljubica Srdić iz Zavoda za zaštitu kulturno-istorijskog i prirodnog nasljeđa RS\nViše iz kategorije: « Penzionere najviše opterećuje zdravstvena zaštita\tDeretić: Istorija o Srbima bila je sakrivena »


Miljenici vlasti grade Duhovni centar, tunele, igrališta, dječije vrtiće… Ko su najveći neimari u Istočnoj Hercegovini? – Analiziraj.ba\nPRED OČIMA JAVNOSTI: Završava se polaganje cijevi u korito rijeke Doljanke\nOgnjen Tešić, izvor Moja Hercegovina\nTagovi: Account mrežamoja hercegovinaTrebinje\nSarajlije mogu da odahnu, problem skoro da je riješen. U grad već početkom februara…\nSEDMICA U OKU TVITERAŠA: Zašto Tuzlaci manje kukaju od mlakonja iz Sarajeva? Je li se…\nŠta su najvažnije sporedne stvari i ko su vođe vladinih navijača? Ko zna svaki trač u…\nŠta je Pećanin rekao o Lagumdžiji i Izetbegoviću, Komšiću i Radončiću? Ko stoji iza…


MojPosao.net - Nagli rast broja korisnika pomoći za nezaposlene u SAD-u\nNagli rast broja korisnika pomoći za nezaposlene u SAD-u\nNaslovnica › Vijesti › Aktualno › Nagli rast broja korisnika pomoći za nezaposlene u...\nBroj Amerikanaca koji su po prvi puta podnijeli prijavu za dobivanje pomoći za nezaposlene, prošlog je tjedna narastao na najvišu razinu od listopada prošle godine, prvenstveno zbog privremenog zatvaranja državnih i ostalih javnih institucija na Puerto Ricu. Broj nezaposlenih Amerikanaca, koji su se prijavili za primanje pomoći za nezaposlene, tako je prošlog tjedna porastao za 42.000, na 367.000, priopćilo je jučer američko Ministarstvo rada.\nAko se isključi 46.000 onih koji su se za naknadu prijavili zbog zatvaranja javnih institucija na Puerto Ricu, broj onih koju su se prvi puta prijavili za primanje te naknade, krajem prošlog tjedna bio bi 312.000, istaknuo je glasnogovornik američkog Ministarstva rada.\nAko se taj broj isključi iz ukupnog izračuna, može se reći da je tržište rada još uvijek prilično zdravo, kaže ekonomski analitičar Joe LaVorgna.\nBroj novozaposlenih u travnju bio je 138.000, najniži u posljednjih šest mjeseci, ali su satnice porasle za 3,8% u odnosu na travanj. Ukupni broj onih koji u SAD-u primaju naknadu za nezaposlene narastao je na 2,39 milijuna prošlog tjedna.\nTri hobija koja će vam pomoći da lakše dođete do posla\nKako pronaći (bolji) posao uz pomoć novih medija – online predavanje u 17.30 sati!


Ruzveltovi lični predmeti na aukciji\nFilcani šešir Frenklina Ruzvelta, poslednji ček koji je potpisao, ručni sat koji je nosio za vreme konferencije na Jalti, portret u akvarelu, za koji je pozirao poslednjeg dana uoči smrti, kao i dokumenta vezana za period dok je Ruzvelt bio 32. predsednik SAD tokom turbulentnih godina, od 1933. do 1945, stavljena su na aukciju.\nKako piše NJujork tajms, ovi artefakti su deo privatne kolekcije Džozefa Ploda iz Masačusetsa, koji poseduje oko 1.000 predmeta koji su pripadali Frenklinu Ruzveltu i njegovoj supruzi Eleonori.\n„Ovi predmeti bili su moja životna strast i ja se nadam da će ih novi vlasnik ceniti i čuvati kao blago“, izjavio je 43-godišnji Plod.\nPlod je predstavio prvi predmet u čiji je posed došao - fotoportret sa autogramom Eleonor Ruzvelt kada je bila učenica osnovne škole.\nPrva postavka od 568 artefakata koji su pripadali Ruzveltovima biće izložena 7. juna na aukciji u Heritidž galeriji u Dalasu.\nOstavka zbog gubljenja dokumenata\nKanadski ministar spoljnih poslova Maksim Bernije podneo je ostavku pošto je priznao da je ostavio poverljive dokumente u tuđem stanu, izvestila je kanadska televizija.\nBernije je sredinom aprila ostavio osetljive dokumente, među kojima strogo poverljive informacije o NATO, u stanu svoje bivše devojke, preneo je DPA.\nBernije (45) je proteklih sedmica bio meta kritika pošto je objavljeno da se njegova bivša devojka Žili Kujar (38) pre njega zabavljala sa čovekom povezanim sa organizovanim kriminalom.\nZajednička valuta za Južnu Ameriku\nBrazilski predsednik Ignacio Lula da Silva je izjavio da bi zemlje Južne Amerike u budućnosti mogle da imaju zajedničku valutu i emisionu banku, prenosi Tanjug.\nKomentarišući rezultate samita Južnoameričkog saveza nacija (UNASUR), koji je održan u petak u Braziliji, Da Silva je precizirao da bi zemlje „zelenog kontinenta“ mogle da stvore „zajedničku centralnu banku i jedinstvenu valutu“, ali je upozorio da će to biti „dug proces“.\nŠef brazilske države je ukazao da je za njegovu zemlju veoma važno da ulaže u razvoj „ekonomski slabijih država“, kao što su Bolivija, Paragvaj i Urugvaj.\nTakvim investicijama bi trebalo, prema rečima brazilskog predsednika, da se ojačaju ekonomsko-političke pozicije svih država koje ulaze u sastav te grupacije.\nBrazil je ove decenije postao regionalni lider po visini privrednog rasta i sada se ubraja među zemlje sa ekonomijama u najbržem rastu, podsetio je Prajm-Tas.\nProsečna godišnja stopa ekonomskog rasta u Brazilu je veća od pet odsto, a zemlja stalno beleži visoke suficite trgovinskog bilansa, zahvaljujući snažnom skoku izvoza vitalnih sirovina, čije cene rastu.\nKina evakuiše 1,2 miliona ljudi\nKineske vlasti planiraju da evakuišu 1,2 miliona ljudi iz Sečuana, regiona pogođenog katastrofalnim zemljotresom magnitude 7,9 stepeni po Rihteru, zbog opasnosti od popuštanja prirodne brane, koja je formirana klizanjem terena posle zemljotresa. Juče je već počela evakuacija oko 80.000 ljudi, javlja Sinhua.\nSpasilačke ekipe se trude da za trećinu smanje nivo jezera Tangđiašan, koji stalno raste oko dva metra dnevno i preti da nekontrolisano probije branu visoku u ovom trenutku 26 metara. Oko 2.000 vojnika je poslato da sprovedu drenažu jezera koje predstavlja najveću pretnju od prelivanja oko 130 miliona kubnih metara vode, koliko se procenjuje da se u njemu nalazi.\nPrema bilansu objavljenom juče, u zemljotresu je poginulo 67.183 ljudi, povređeno je 361.822, a 20.790 se vodi kao nestalo. Takođe je 5,4 miliona stanovnika provincije Sečuan ostalo bez krova nad glavom.\nNemačka za saradnju NATO-Rusija\nBERLIN - Nemački kancelar Angela Merkel založila se za tešnje odnose zapadne vojne Alijanse sa Rusijom i istovremeno istakla da u svetu ne postoji samo jedna supersila.\nNaglašavajući da više neće biti pojedinačnih supersila, Merkelova je na sednici Parlamentarne skupštine NATO u Berlinu rekla da to, zapravo, znači da će se „naši američki prijatelji morati potruditi oko nas, a da mi prijateljstvo moramo kovati i imati saveze koji idu daleko preko transatlantskih saveza“.\n„Lično smatram da postoji elementarni interes da se kooperacija između NATO i Rusije intenzivira“, rekla je Merkelova.\nSarkozi: Bez PDV na naftne derivate\nFrancuski predsednik Nikola Sarkozi izjavio je juče da će inicirati stvaranje fonda za ukazivanje pomoći ljudima koji su najviše pogođeni rekordnim rastom cena nafte. Sarkozi je rekao da se sredstva za takav fond mogu izdvojiti iz prihoda koji se slivaju u državnu kasu naplatom poreza na dodatu vrednost (PDV) prilikom trgovine naftom.On je takođe iskazao nameru da predloži drugim članicama Evropske unije da suspenduju naplatu PDV-a na naftne derivate, kao najbolji način da se izađe na kraj s poskupljenjem nafte.


Kako je "prevarant" Gvardiola upropastio nemački fudbal... - Sportske.net\nKako je "prevarant" Gvardiola upropastio nemački fudbal...\nTeške optužbe na račun trofejnog stručnjaka.\nSiti pobedio Barselonu i Totenhem, Pep dobija novog vezistu!"Novi Pirlo" otkrio namere!Veliki klubovi slično razmišljaju, ko je Napolijev dragulj od 100 miliona evra?Isko gleda preko Lamanša, njegov obožavalac bi mogao da sruši sve PL rekorde!Murinjo stalno kuka na sudije, da li je statistika kao bikini?\nReprezentacija Nemačke je takmičenje u Ligi nacija završila prilično neslavno, pa će u narednom ciklusu morati da igra u B rangu.\nPonor ekipe Jirgena Leva počeo je još od Mundijala u Rusiji kada su turnir završili već u grupnoj fazi što je predstavljalo možda i najneprijatnije iznenađenje na turniru.\nMnogi se pitaju šta je razlog ovoj katastrofi "Pancera", a legendarni reprezentativac Nemačke Hans-Peter Brigel smatra da je jedini krivac za to - Pep Gvardiola!\n"Najveći krivac za krizu u Nemačkoj je Pep Gvardiola. On nas je prevario rekavši nam da je dovoljno da imamo posed lopte od 75 posto da bi pobedili. Ali nije, u fudbalu je rezultat mnogo važniji od dominacije na terenu", istakao je proslavljeni fudbaler iz 80-ih godina 20. veka.\nNaravno, tu se prevashodno misli na ono što je Gvardiola radio u Bajernu kada je promenio "krvnu sliku" kluba i uspostavio specifičan stil igre sličnom onom u Barseloni.\nDa li je Pep zaista kriv?


Stefanović sa pripadnicima 126. brigade VOJIN na Murtenici - Radio televizija Pančevo\n2. maja 2021. 2. maja 2021. 091\nPotpredsednik vlade i ministar odbrane Srbije Nebojša Stefanović obišao je danas pripadnike 126. brigade VOJIN na planini Murtenica.\n“Danas sam ovde, u poseti 126. herojskoj brigadi za vazdušno osmatranje, javljanje i navođenje našeg Ratnog vazduhoplovstva i protivvazduhoplovne odbrane, imao prilike da vidim ljude koji nikada ne napuštaju ovaj položaj. Ovo su ljudi koji 24 sata svakoga dana u godini posmatraju naše nebo i pružaju nam podatke uz koje štitimo našu Srbiju”, rekao je ministar odbrane.\n“Hoću da se zahvalim i generalu Žarkoviću, i komandantu brigade i svim ljudima koji rade baš ovde, na tački iznad Zlatibora i, naravno, u svim drugim delovima Srbije, zato što za njih ne postoje ni praznici ni noć, ni dan, ni odmor, već su zaista, u svakom trenutku, posvećeni odbrani naše zemlje, posvećeni zaštiti našeg neba i posvećeni borbi da naša vojska zaista bude jedna od najboljih”, istakao je Stefanović.\n“Želim da iskoristim ovu priliku i da u ime svih pripadnika Ministarstva odbrane čestitam građanima koji obeležavaju Vaskrs, ovaj veliki praznik i nadam se da će zajedno sa svojim porodicama moći da ga provedu u miru “rekao je Stefanović.\nRevakcinisano 1.017.000 ljudi, uskoro otvaranje punktova na kojima neće biti potreban poziv za imunizaciju\nMirjana Popović 31. marta 2021. 31. marta 2021.\nNikoleta Dragaš 19. januara 2019. 19. januara 2019.


Stanje bezbednosti u saobraćaju nije zadovoljavajuće – Studio B\nStanje bezbednosti u saobraćaju nije zadovoljavajuće\nStanje bezbednosti u saobraćaju nije zadovoljavajuće tanjug\nObjavljeno: 09.05.2022. 15:01 Izmenjeno: 09.05.2022. 15:01\nMinistarstvo unutrašnjih poslova apelovalo je na učesnike u saobraćaju da povećaju opreznost i da poštuju saobraćajne propise, na roditelje da prevoze svoju decu na propisan način i na vozače motocikala da poštuju propise u vezi ograničenja brzine i korišćenja zaštitne opreme.\nIz MUP-a je saopšteno da se prethodnog dana u Srbiji dogodilo nekoliko teških saobraćajnih nezgoda, u kojima su poginule četiri osobe, među kojima jedno trogodišnje dete, dok je više osoba zadobilo teške telesne povrede, od kojih su dve životno ugrožene.\nU nezgodi koja se dogodila u nedelju oko 15.25 časova na obilaznici oko grada Požarevca, prilikom preticanja došlo je do direktnog sudara putničkog i teretnog vozila, pri čemu je smrtno stradao dvadesetčetvorogodišnji vozač.\nIz Ministarstva je najavljeno da će u narednom periodu kontinuirano sprovoditi mere pojačane kontrole saobraćaja koje će prvenstveno biti usmerene na kontrolu brzine, vožnje u alkoholisanom stanju, korišćenja sigurnosnog pojasa i prevoženja dece na propisan način, kao i kontrolu vozača motocikala.


Odluka takozvanog visokog predstavnika u BiH Kristijana Šmita da nametne odluku o finansiranju izbora je besmislena. Cilj nije da izbori budu održani nesmetano, već da uspostavi obrazac po kome će nametanje odluka za svaku sitnicu postati uobičajena praksa. Uz to, Šmitova odluka je antiustavna, antidejtonska, a i njena primena je upitna.\nOdluka Kristijana Šmita da, koristeći takozvana Bonska ovlašćenja poništi odluku Saveta ministara BiH o dodeli 9,5 miliona KM za održavanje izbora i izbornoj komisiji dodeli 12,5 miliona KM protivna je Dejtonskom sporazumu i, samim tim, protivna je Ustavu BiH, smatra dr Nenad Stevandić, lider stranke Ujedinjena Srpska i predsednik Srpskog kluba u Parlamentarnoj skupštini BiH.Antidejtonski čin Kristijana ŠmitaPrema njegovim rečima, visoki predstavnici nemaju pravo da se mešaju u izborni proces, a Šmit je nametanjem ove odluke upravo načinio takav presedan. Šmit je mogao da nametne odluku i dvadesetak dana ranije, kada Savet ministara još nije usvojio svoju odluku o dodeli sredstava, dodaje on.Prema rečima našeg sagovornika, neverovatno je i to da visoki predstavnik pokušava da menja odluke Saveta ministara, što se, kako kaže, nije dešavalo ni u najgorim vremenima.Veliko je pitanje može li Šmitova odluka da se primeni, s obzirom da Savet ministara bez srpskih i hrvatskih glasova ne može da donosi odluke. Takođe, dodaje Stevandić, iz istog razloga nema ni tog parlamenta koji može da potvrdi odluku takozvanog visokog predstavnika.Šmit je tako, prema Stevandićevim rečima, pokušao da izazove simpatije kod jednog naroda, bošnjačkog.Cilj visokog predstavnika – nametanjem odluka napraviti od BiH zapadnu kolonijuAko se govori o posledicama koje Šmitova odluka može da izazove, ona je, prema rečima politikologa Vojislava Savića, besmislena, jer je u Republici Srpskoj i Federaciji BiH odlučeno da se novac za izbore odvoji, a Savet ministara dodelio je osamdeset odsto sredstava.Savet ministara između čekića i nakovnja političkog SarajevaŠmitova odluka najviše je bila potrebna političkom Sarajevu, objašnjava Milan Sitarski iz Instituta za društvena istraživanja iz Mostara. Upravo je političko Sarajevo, odnosno, one političke snage koje se zalažu za unitarnu BiH.Oni su doveli do kašnjenja u usvajanju budžeta, a potom su zahtevali da se prekrši zakon i procedure u pogledu dodele sredstava za održavanje izbora. To je, navodi Sitarski, Savet ministara, a pogotovo ministra finansija Vjekoslava Bevandu, stavilo u praktično bezizlaznu situaciju.Oko korišćenja Bonskih ovlašćenja ne postoji konsenzus unutar BiH, pa bi Šmit, prema mišljenju našeg sagovornika, trebalo da ih pažljivo dozira. Ako ih ikada dalje bude koristio, to bi trebalo da bude u cilju zaštite, a ne kršenja ustava, zaključuje on.Povodom nametnute odluke Kristijana Šmita o finansiranju izbora u BiH, srpski član Predsedništva BiH Milorad Dodik ističe da je to potvrda da BiH ne postoji kao suverena država i ovo je, kaže, „zakucavanje te propasti“ od tako neodgovornih lica i struktura.\nregion, region – politika, bosna i hercegovina (bih), visoki predstavnik u bih, kristijan šmit, izbori, nametanje, bonska ovlašćenja\nOdluka Kristijana Šmita da, koristeći takozvana Bonska ovlašćenja poništi odluku Saveta ministara BiH o dodeli 9,5 miliona KM za održavanje izbora i izbornoj komisiji dodeli 12,5 miliona KM protivna je Dejtonskom sporazumu i, samim tim, protivna je Ustavu BiH, smatra dr Nenad Stevandić, lider stranke Ujedinjena Srpska i predsednik Srpskog kluba u Parlamentarnoj skupštini BiH.\nAntidejtonski čin Kristijana Šmita\nPrema njegovim rečima, visoki predstavnici nemaju pravo da se mešaju u izborni proces, a Šmit je nametanjem ove odluke upravo načinio takav presedan. Šmit je mogao da nametne odluku i dvadesetak dana ranije, kada Savet ministara još nije usvojio svoju odluku o dodeli sredstava, dodaje on.\n„Ali, činjenica je da je to učinio sada, kada je Savet ministara već obezbedio novac, što predstavlja razotkrivanje namere da on faktički kreira izbore, jer izborni proces nije samo novac. To su i kandidati, i liste, i rezultati. To govori o tome da je međunarodna zajednica zainteresovana da u BiH kreira izbore, a ne da obezbedi njihovo finansiranje“, ističe Stevandić.\nPrema rečima našeg sagovornika, neverovatno je i to da visoki predstavnik pokušava da menja odluke Saveta ministara, što se, kako kaže, nije dešavalo ni u najgorim vremenima.\n„Sve govori o tome da se pokušava napraviti velika kriza i velike podele u BiH, što može da ima nesagledive posledice i po njen ustavni status i po stanovništvo, a i po odnose među narodima i entiteta“, navodi Stevandić.\nVeliko je pitanje može li Šmitova odluka da se primeni, s obzirom da Savet ministara bez srpskih i hrvatskih glasova ne može da donosi odluke. Takođe, dodaje Stevandić, iz istog razloga nema ni tog parlamenta koji može da potvrdi odluku takozvanog visokog predstavnika.\nŠmit je tako, prema Stevandićevim rečima, pokušao da izazove simpatije kod jednog naroda, bošnjačkog.\nCilj visokog predstavnika – nametanjem odluka napraviti od BiH zapadnu koloniju\nAko se govori o posledicama koje Šmitova odluka može da izazove, ona je, prema rečima politikologa Vojislava Savića, besmislena, jer je u Republici Srpskoj i Federaciji BiH odlučeno da se novac za izbore odvoji, a Savet ministara dodelio je osamdeset odsto sredstava.\n„Funkcionalno govoreći, ova odluka nema nikakve posledice. Jedini cilj jeste da se uspostavi obrazac nametanja odluka za svaku sitnicu i da to postane modus operandi koji će da funkcioniše u svakoj mogućoj prilici. I to, naravno, otvara mogućnost zapadnim zemljama da preko tog instrumenta intervenišu i upravljaju zemljom kao da je nekakva kolonija, a ne samostalna država kakva bi trebalo da bude, ignorišući volju dva od tri naroda“, smatra Savić.\nSavet ministara između čekića i nakovnja političkog Sarajeva\nŠmitova odluka najviše je bila potrebna političkom Sarajevu, objašnjava Milan Sitarski iz Instituta za društvena istraživanja iz Mostara. Upravo je političko Sarajevo, odnosno, one političke snage koje se zalažu za unitarnu BiH.\nOni su doveli do kašnjenja u usvajanju budžeta, a potom su zahtevali da se prekrši zakon i procedure u pogledu dodele sredstava za održavanje izbora. To je, navodi Sitarski, Savet ministara, a pogotovo ministra finansija Vjekoslava Bevandu, stavilo u praktično bezizlaznu situaciju.\n„S jedne strane, on je bio izložen pritisku praktično celokupnog političkog Zapada da se sredstva obezbede na bilo koji način, a s druge strane, bio je obavezan svojom funkcijom i postojećim zakonima da ih poštuje. U ovom konkretnom slučaju, Šmit je možda imao nameru da ispuni želje da se politička volja sarajevskih unitarističkih političkih aktera pokaže jačom od zakona, ali je praktično skinuo odgovornost sa Bevande i Saveta ministara, koji su bili između čekića i nakovnja“, ističe Sitarski.\nOko korišćenja Bonskih ovlašćenja ne postoji konsenzus unutar BiH, pa bi Šmit, prema mišljenju našeg sagovornika, trebalo da ih pažljivo dozira. Ako ih ikada dalje bude koristio, to bi trebalo da bude u cilju zaštite, a ne kršenja ustava, zaključuje on.


Jedan čovek ubijen u sukobu Trampovih pristalica i demonstranata u Potlandu\n30 avgust, 2020\nPristalice Donalda Trampa tokom organizovanog karavana u subotu, 29. avgusta 2020 u Klakamasu, Oregon, na putu ka Portlandu. (AP Photo/Paula Bronstein )\nJedna osoba je upucana i ubijena kasno u subotu u Portlandu, Oregon, kada se veliki karavan pristalica predsednika Donalda Trampa i demonstranata pokreta "Životi crnaca su važni" sukobio na ulicama, saopštila je policija.\nNije jasno da li je pucnjava povezana sa sukobima koji su izbili kada su se karavanu sa oko 600 vozila suprotstavili demonstranti u centru grada. Frilenser Asošijeted presa video je kako policijsko medicinsko osoblje radi na telu žrtve, čini se belca.\n"Policajci Portlanda čuli su zvuke pucnjave iz oblasti jugoistočne Treće avenije i jugozapadne Ulice Alder. Odgovorili su i locirali žrtvu sa prostrelnom ranom na grudima. Hitna pomoć je odgovorila i utvrdila da je žrtva premiluna", kaže se u saopštenju Biroa portlandske policije.\nNBA košarkaši protestuju zbog Viskonsina, liga odložila tri utakmice\nPortland, najveći grad u državi pacifičkog severozapada, Oregonu, mesto je noćnih protesta već više od tri meseca, nakon smrti Džordža Flojda koji je izgubio život tokom policijskog privođenja u Mineapolisu.\nLokalne i federalne snage uhapsile su na stotine ljudi, a pre pucnjave, policija je izvršila nekoliko hapšenja u subotu i savetovala stanovnicima da izbegavaju centar grada.\nHaotične scene događaju se dva dana nakon što je Tramp u govoru na Republikanskoj nacionalnoj konvencji, u sklopu teme "zakon i red" kampanje za njegov ponovni izbor, nazvao Portland slobodarskim gradom koji je prepravljen nasiljem.\nPolicija u Portlandu upotrebila suzavac kako bi rasterala demonstrante\nKaravan je obeležio treću subotu u nizu tokom koje su se pristalice Trampa okupile u gradu.\nKaravan Trampovih pristalica okupio se ranije tokom dana u obližnjem tržnom centru, nakon čega se krenulo u grupnu vožnju kroz srce Portlanda. Kada je karavan stigao u grad, demonstrantu su pokušali da ih zaustave na ulicama i blokirajući mostove.\nVideo snimci sa lica mesta pokazuju sporadične sukobe, kao i Trampove pristalice koji pucaju patrone sa bojom iz opreme za "peintbol" i koriste suzavac u spreju, dok njihovi suparnici bacaju predmete na Trampov karavan.\n"Bilo je u nekim slučajevima nasilja između demonstranata i kontramitingaša", napisala je Policija Portlanda na Tviteru. "Policajci su intervenisali i u nekim slučajevima izvršili hapšenja".\nU subotu rano ujutro, zapaljene su vatre ispred zgrade policijskog sindikata, mesta koje je uobičajeno za održavanje protesta, što je policiju navelo da reaguje.\nEskalacija je iskorišćenja za paljenje dušeka i drugih ostataka kojima su blokirana vrata zgrade Udruženja policajaca Portlanda, kaže se u saopštenju.\nKomešanje je nastalo nakon sedenja u predvorju zgrade gradonačelnikovog kondomonijuma u petak uveče.


M. K. 15. septembra 2016. 07:10\nFajon, koja je 2009. godine, u vreme ukidanja viza za Srbiju, bila izvestilac EP za Zapadni Balkan to je rekla za „Politiku“ odgovarajući na pitanje da li se u sklopu ETIAS-a može očekivati uvođenje taksi za naše građane pri prelasku granica EU.\nSlovenačka evroparlamentarka se u odgovoru pozvala na istup predsednika Evropske komisije Žan-Kloda Junkera, koji je u svom ovogodišnjem obraćanju članovima EP u Strazburu u sredu rekao da će EU odbraniti svoje granice striktnom kontrolom svakog ko ih prelazi.\nFajon podseća da ideja o ETIAS-u postoji već neko vreme, „mada konkretni koraci u cilju njene realizacije još nisu bili napravljeni“.\nNovi udar na džep vozača: Do kraja godine promena tablica i dodatni…\nOna ukazuje da bi ovaj sistem, po uzoru na identičnu praksu u SAD, podrazumevao registraciju onih koji ulaze na područje Šengen zone, a pri tom im nisu potrebne vize.\n„Govorimo o sistemu koji bi unapred omogućio sakupljanje podataka o putnicima koji ulaze u države šengenske zone, a glavni razlog za to je bezbednosne prirode“, objašnja Fajon beogradskom listu.\nOna dodaje da eventualno uvođenje ovakvog sistema svakako otvara pitanja i dileme vezene za troškove, naročito za one koji dolaze iz siromašnijih država, kao i dupliranje rezutata predviđenih nekim drugim merama poput predloga o „pametnim granicama“.\n„Međutim, o primerenosti i oceni ETIAS-a konkretno ćemo moći da govorimo tek posle zvaničnog predstavljanja predloga“, zaključuje Fajon.\nDanima se spekuliše da će građanima država koje nisu u EU, a nisu im potrebne vize za šsengensku zonu, biti naplaćivana taksa, o čijem se iznosu licitira u vrednostima od 13 do 50 evra, što bi mogla biti odredba ETIAS-a, čije uvođenje i drugi evropski zvaničnici argumentuju bezbednosnim razlozima, navodi „Politika“.\nTako je i Dimitris Avramopulos, evropski komesar za migracije i bezbednost, za „Politiku“ od srede izjavio da će na ovaj način šengenske države biti bezbednije.\nI Avramopulos je rekao da EK za sada nije napravila predlog uspostavljanja ETIAS-a, pri čemu nije potvrdio, ali ni demantovao, da će se u njemu naći odredba o „ulaznici za EU“.\nodlukaregistracijataksa za ulazak u EU


M. P. 13. januara 2020. 08:02\nPodgorička policija uhapsila je glavne i odgovorne urednike crnogorskih portala „Borba“ i „IN4S“ Dražena Živkovića i Gojka Raičevića zbog sumnje da su izvršili krivična dela izazivanje panike i nereda, saopštila je crnogorska Uprava policije.\nOni se terete da su u nedelju, 12. januara, izazvali paniku u javnosti objavljivanjem lažnih vesti u vezi sa događajem u Vila Gorica u Podgorici, bez prethodne provere informacije.\nKako se navode, oni će uz krivičnu prijavu biti privedeni državnom tužiocu u Osnovnom državnom tužilaštvu u Podgorici.\nU Vili „Gorica“ u Podgorici, koju za prijem visokih gostiju i delegacija iz inostranstva koriste crnogorski predsednik Milo Đukanović i vlada te države, u nedelju popodne zapalila se razvodna kutija, a kvar je brzo saniran.\nBorba i IN4S preneli su juče da se u Vili „Gorica“ dogodila eksplozija i da su na lice mesta upućene vatrogasne ekipe i policija.\nZa tri dana u Republici Srpskoj isključeno 1.236 vozača zbog…


DODATNA ULAGANJA U ŽELEZNICU - Zrenjaninski\nZRENJANIN – Poslednja od ukupno tri garniture ruskih vozova, koliko će ih saobraćati na zrenjaninskim prugama, stigla je u utorak na Glavnu železničku stanicu u Zrenjaninu.\n– Prioritet je da prevozna sredstva budu odgovarajuća i bezbedna. Upravo iz tog razloga, dopremljena je treća garnitura ruskog dizel voza koji će služiti kao rezerva garniturama koji saobraćaju na relacijama Zrenjanin – Beograd i Zrenjanin – Kikinda. Osnovni cilj dopremanja ovih vozova je unapređenje železničkog saobraćaja, odnosno sanacija 1.700 metara pruge, izgradnja depoa za njihovo servisiranje i samim tim pružanje adekvatnih uslova domaćim i stranim investitorima – izjavio je na jučerašnjoj konferenciji za novinare načelnik Srednjobanatskog upravnog okruga Dušan Šijan.\nOvakvi tipovi garnitura imaju 120 mesta za sedenje i 126 mesta za stajanje, što znači da Zrenjaninci imaju potpuni komfor, ali i jedinstvenu priliku da se voze najsavremenijim vozovima poput onih u Evropi, ali i svetu.\nŠijan je dodao da će gradska vlast u narednom periodu nastaviti sa dodatnim ulaganjem u železnički saobraćaj i na taj način omogućiti nesmetan prevoz putnika i robe na ovdašnjim prugama. On je podsetio da je investiranje u železnički saobraćaj rezultiralo značajnim porastom putnika.\n– Shodno tome, u cilju rasterećenja budžeta naših sugrađana, praksa subvencionisanja đačkih i studenskih mesečnih karata će se nastaviti i u narednom periodu. Ovo pitanje smo rešili u kratkom vremenskom roku, a na isti način ćemo pristupiti problemu autobuskog prevoza i samim tim rešiti još jedno važno gradsko pitanje – najavio je Šijan.\nTagovi"Železnice Srbije" Dušan Šijan ulaganja\n„Rusanda“ traži domara, vozača i referenta, posao je „za stalno“\nUMING PROŠIRUJE KAPACITETE


Hronika Autor:Tanja Milovanović26. maj. 202222:34 > 23:15\nSuđenje za ubistvo političara Olivera Ivanovića 2018. godine, koje se održalo u sredu, obeležilo je odustajanje zaštićenog svedoka od svedočenja, jer je, kako tvrdi, uplašen za svoj, ali i život svoje porodice. Porodica ubijenog Olivera, u razgovoru za list Nova, ističe da sada ostaje nada da i ostali svedoci neće odustati od svedočenja i ukazuje da je ovo posledica sprege politike i kriminala koja je od početka nadvijena nad slučajem likvidacije političara.\nKako su mediji preneli, zaštićeni svedok je u izjavi 2018. godine kritikovao one koji nisu želeli da svedoče u ovom slučaju, međutim, sada je naprasno došlo do promene. Svedok je na suđenju u sredu navodno tvrdio da je „uplašen za svoj i život svoje porodice“, a zasad nije poznato koje su okolnosti dovele do toga.\nOd ubistva lidera Građanske inicijative SDP prošlo je više od četiri godine, a još uvek nije poznato ko je ubica, a ko nalogodavac zločina. U Prištini se vodi postupak protiv šest osoba zbog sumnje da su umešani u ubistvo – Nedeljka Spasojevića, Dragiše Markovića, Radeta Basare i Žarka Jokanovića, koji su u trenutku ubistva bili pripadnici Kosovske policije. Na optužnici je i Silvana Arsović, koja je bila sekretarica pokojnog Ivanovića, kao i Marko Rošić, koji je prema optužnici, pratio svaki korak ubijenog lider GI SDP.\nČini se da pomenuti postupak u skorije vreme neće dobiti epilog, a postavlja se pitanje i da li će odustajanje zaštićenih svedoka od svedočenja doprineti rasvetljavanju zločina doprineti.\n“Odustajanje zaštićenog svedoka ukazuje na krhkost institucija na Kosovu i njihovu nemogućnost da se sprovede postupak do kraja. Strah svedoke je opravdan jer znamo o kakvom kriminalu se radi kada je reč o toj teritoriji. Ostaje nam samo da se nadamo da ostali svedoci neće odustati od svedočenja. Mi nemamo informaciju o kome se radi, odnosno ne znamo identitet tog svedoka, ali moram da istaknem da nas je informacija poremetila”, kaže advokat Aleksandar Ivanović, bratanac ubijenog političara.\nIstiče da na delu vidimo spregu politike i kriminala.\nŠta je Oliver Ivanović pričao o Briselskom sporazumu\n“Ova situacija ukazuje na ono što sve vreme osećamo - spregu politike i teškog kriminala koja je nadvijena nad ovim predmetom. Oliver je izgubio život zbog politike, jer nije želeo da igra po tuđim pravilima. Da bi se rasvetlilo njegovo ubistvo neophodna je promena političkih okolnosti, potrebna je politička volja i u Beogradu i u Prištini, ali i sinergija toga. Kada se to desi, tada će se znati ko je ubio Olivera, ali i ko je nalogodavac zločina”, kaže Ivanović.\nOd 16. januara 2018. do danas ni srpski ni kosovski organi nisu otkrili ko je i po čijem nalogu pucao u Ivanovića.\nIako su na prostorijama njegove stranke bile postavljene kamere, one u trenutku ubistva nisu radile. Šta je sa ostalim kamerama koje su, kako se govorilo, postavljene po celoj Severnoj Mitrovici i kako je moguće da se ni na jednoj ne vide ubice, pitanja su na koje odgovora nema već četiri godine.\nBONUS VIDEO: Lančani udes na putu Čačak-Užice: Povređene dve osobe


Piše: Nikola Kočović\nNovi pazar fudbalska škola fudbal pedofil hapšenje D.T.\nPrema nezvaničnim informacijama, D. T. je primoravao dečaka da mesecima dolazi u njegov stan gde ga je silovao i seksualno zlostavljao, a navodno mu je zauzvrat obećavao uspešnu fudbalsku karijeru.\nKako više nije mogao da trpi torturu, mališan se povukao u sebe i počeo čudno da se ponaša što su primetili njegovi prijatelji i nastavnici koji su preporučili školskom psihologu da obavi razgovor sa njim.\n- Tokom razgovora, dečak se poverio psihologu i kazao da je žrtva seksualnog zlostavljanja. Nakon toga, psiholog je obavestio direktora, a on roditelje i policiju koja je započela istragu. Naložen je i lekarski pregled dečaka koji je potvrdio da je silovan – priča naš izvor iz istrage.\nNakon saslušanja, protiv D. T. je podneta krivična prijava za delo silovanje, stav treći, koji se odnosi na silovanje maloletnika i za koje je zaprećena kazna zatvora od pet do 15 godina.\nHapšen u Beču zbog sumnje da je maltretirao, tukao i ucenjivao decu\nPrema saznanjima "Blica" D. T. je pre četiri godine, zajedno sa još dva mladića, uhapšen u Beču, u velikoj akciji austrijske policije.\nNjih trojica su uhapšena zbog sumnje da su maltretirali, tukli i ucenjivali decu, a kako je saopštila policija u Beču, sumnja se da su od mališana uzeli preko 20.000 evra.\nPored toga, D. T. je i tada bio osumnjičen da je seksualno napastvovao nekoliko dece, uz pretpostavke policije da je broj žrtava bio veći.\nDa li je zbog tih krivičnih dela i osuđen, nije poznato, ali je prema našim saznanjima on pre godinu dana počeo da radi kao trener u jednoj školi fudbala u Novom Pazaru. Prema nezvaničnim informacijama, nedavno je otpušten sa tog posla.\n- Ono što je interesantno je da je prilikom povratka u Srbiju i Novi Pazar promenio prezime tako što se odrekao očevog, a uzeo majčino. Verovatno je na taj način želeo da sakrije svoju kriminalnu prošlost, pogotovo jer je želeo da radi u fudbalskom klubu i to sa decom, a u Austriji je hapšen zbog zlostavljanja mališana – navodi naš izvor.\nPojedini roditelji su nam rekli da su im se deca žalila na njegovo ponašanje.\n- Ja sam svog sina prebacio u drugu školu fudbala, jer je počelo da se šuška o sklonostima trenera, a pročulo se i da je hapšen u Austriji. I ostali roditelji su sledili moj primer – dodaje otac jednog dečaka.\nFudbalski trener Pritvor Silovanje pedofil Novi Pazar\n12:56 "Dalilina majka Emina valja drogu u Tuzli, priča se da se PROSTITUIŠE": Dejan Dragojević nije štedeo reči za majku bivše žene, izneo niz optužbi\n12:55 PUTIN BESAN I NEMOĆAN Susedna zemlja izazvala gnev Rusije, ali zbog toga ne strahuje: "Nemaju čime da nam zaprete, TOLIKO SU SLABI"\n12:51 I MEKDONALDS PRODAJE BIZNIS U RUSIJI Udar težak skoro milijardu i po dolara


N1: Sajtovi novih vlasnika Megatrenda NAPRASNO ugašeni\nNovi vlasnik Megatrenda Dejan Đorđević prekinuo je tišinu i oglasio se otvorenim pismom povodom brojnih apsurdnih detalja koji su isplivali u vezi sa njegovom kupovinom najstarijeg privatnog univerziteta u Srbiji.\nPonovo je demantovao da je izjavio da “profesori neće raditi za platu“, ali nije komentarisao otkriće da rukovodstvo firme koju predstavlja – ne postoji, već se zapitao “kome smeta kapital iz Evropske unije”.\nČinjenica da konzorcijum investicionih fondova koji je navodno kupio Univerzitet Megatrend čine izmišljeni likovi, po svemu sudeći, nije pokolebala njihovog gazdu Dejana Đorđevića.\nU otvorenom pismu podvlači da 56 miliona evra ne ulaže kako bi sticao profit, već s idejom da se za dve, najdalje tri godine, Megatrend nađe u društvu 500 najbolje rangiranih svetskih univerziteta, govoreći o sebi u trećem licu.\nVršilac dužnosti rektora dr Dejan Đorđević je čovek rođen u Srbiji, kapital je sticao u Nemačkoj, tako što je u tamošnjoj tržišnoj utakmici, kao stranac, morao da bude mnogo bolji i inventivniji u konkurenciji poslovnih ljudi koji se takmiče na tom tržištu. Njegov kapital i kapital konzorcijuma nemačkih investitora, koje on predstavlja, ima čisto poreklo.\nDejan Đorđević (foto: screenshot)\nSvega nekoliko sati nakon što je N1 objavio da rukovodstvo kompanije koja je kupila Megatrend ne postoji, internet stranica firme Efas World – naprasno je nestala. Iako predstavlja navodno nemačku firmu, sajt je hostovan u Beogradu, a internet prezentacija njegove evropske podružnice – u Novom Sadu. Sajt EFAS Europe ugašen je još ranije, kako kaže novinar Dojče velea – jer nije platio zakup domena.\n“Inače, na tom sajtu su se prodavali štampači. Dakle, čovek je ‘valjao’ štampače, taj Dejan Đorđević, i izmislio je čitavu jednu nemačku korporaciju koja ne postoji, pa nekako ne verujem da taj tip, ili ta ‘korporacija’, ako uopšte postoji ima 56 miliona evra da kupi Megatrend”, kaže novinar Dojče velea Nemanja Rujević.\nĐorđević prošle godine preživeo je i atentat, ako je verovati njegovoj Konzervativno-reformističkoj stranci, ali je MUP ove navode ocenio “apsolutno netačnim”.\nU njegovoj biografiji stoji da je suinvestitor više međunarodnih kompanija i vlasnik brendova “Efas paper” i “Alpe water”, međutim, sajtovi ovih firmi takođe su ugašeni.\nZa Nemanju Rujevića, krajnje je vreme da se institucije pozabave slučajem Megatrend.\n“Srbija je zemlja bez epiloga. Ovde treba neko da uzme i da slaže samo to što su novinari objavili. Tu je niz dokaza u kojima Tužilaštvo ne treba ništa da radi nego da uzme te tekstove i da kaže – evo slučaja”, navodi Rujević.\nBivši vlasnik Megatrenda Mića Jovanović tvrdi da je prodao firmu, ali priznaje da zasad nije dobio ni dinara. Sredstva su, uverava, deponovana na račun, a prva rata biće mu isplaćena 6. januara, do kad ostaje, kako kaže, neprikosnoveni vladar ovog privatnog univerziteta.\nOTKAZAN prvi let sa aerodroma “Morava” iz bezbednosnih razloga


POČETAK ŠKOLSKE GODINE OBELEŽIO ŠTRAJK PROSVETARA: Skratili časove na 30 minuta u oko 670 škola! • HAPPYTV.RS\nPOČETAK ŠKOLSKE GODINE OBELEŽIO ŠTRAJK PROSVETARA: Skratili časove na 30 minuta u oko 670 škola!\nPočetak školske godine obeležio je i štrajk članova Unije sindikata prosvetnih radnika Srbije koji traže povećanje zarada na način kako je to prethodno bilo dogovoreno, kao i razgovore sa nadležnima o tome.\n- Naš zahtev je nastavak socijalnog dijaloga o uvođenju pravednih platnih razreda u sve oblasti koje se finansiraju iz budžeta, pokretanje zastalih pregovora iz oktobra prošle godine i neispunjavanja onog što je dogovoreno. Raspoloženi smo za razgovor i borićemo se da do njega dođe što pre - rekla je Janković.\nProsvetari traže od nadležnih da prihvate njihove zahteve koji im, kako kažu, zakonski pripadaju jer su oštećeni u poređenju sa drugim zanimanjima i pozivaju se na sporazum koji su predstavnici četiri sindikata potpisala 2015. sa resronim ministarstvom, a što se, kako navode, ne poštuje i zato žele da pregovaraju o tome.


Ukinuto novčano kažnjavanje poslanika – Portal Bar\nUkinuto novčano kažnjavanje…\nUkinuto novčano kažnjavanje poslanika\nPredsjednik Radne grupe za izmjene i dopune Poslovnika Skupštine Crne Gore Momo Koprivica rekao je da je na jučerašnjoj sjednici tog tijela, na nivou parlamentarne većine, postignuta saglasnost da se izbrišu odredbe o novčanom kažnjavanju poslanika.\nKako je rekao, sa tim predlogom se saglasio i poslanički klub SDP-a i albanske koalicije “Jednoglasno”.\n“Na taj način smo došli do saglasnosti koje je iznad one koja se traži za donošenje Poslovnika Skupštine Crne Gore o brisanju normi o novčanom kažnjavanju poslanika. Smatrali smo da je to neprimjereno ustavnom, pravnom i političkom statusu parlamentaraca, autoritetu i ugledu jedne institucije. Prošlo je vrijeme kad su se novčano kažnjavali poslanici zbog političkog opredjeljenja i ponašanja, a nijesu bili kažnjavani tajkuni, kriminalci i učesnici organizovanih kriminalnih grupa”, rekao je Koprivica.\nNa taj način se, kako je istakao, jačaju autoritet i ugled Skupštine, kao institucije narodnog predstavništva.\n“Ono što treba da bude osnovni regulator ponašanja jesu pravna svijest, demokratska kultura i osnovni principi parlamentarizma”, naveo je Koprivica.\nOn je rekao da su dogovorili impementaciju zaključaka Administrativnog odbora o imunitetu, odnosno da se “preciziraju zaključci Administrativnog odbora iz 2019. godine i dobiju pravnu razradu kako bi na taj način bio potpuno definisan proces odobravanja vođenja krivičnog postupka i određivanje pritvora protiv poslanika”.\nKako je naveo, dogovoreno je da se uvede norma o obaveznom prisustvu ministara na sjednicama gdje se razmatraju predlozi zakona i drugih akata iz njihove nadležnosti.\n“Dogovoreno je i da se propiše obavezno prisustvo ovlašćenih predlagača na svim sjednicama gdje se razmatraju njihovi akti. To se odnosi i na predlagače zahtjeva za odobrenje vođenja krivičnog postupka, kao i u slučaju obaveznog prisustva ovlašćenih predlagača drugih akata, ne samo ministara, nego i predstavnika drugih institucija”, rekao je Koprivica.\nKako je ocijenio, to je način da se vrati autoritet i ugled parlamentu koji je u prethodnom periodu bio urušen.\n“Na ovaj način se ostvaruje kontrolna funkcija parlamenta. Parlament neće biti servilan ni prema kojoj instituciji, već će taj odnos počivati na uzajamnom uvažavanju, principu podjele vlasti i uzajamnoj kontroli”, naveo je Koprivica.\nKoprivica kaže da je napravljena i sveobuhvatna analiza normi Poslovnika Skupštine koja se tiče parlamentarnih saslušanja i istraga.\n“Dogovoreno je da se dodatno definišu konsultativna i kontrolna saslušanja, kako bi se napravila precizna razlika između ova dva mehanizma parlamentarnog nadzora, kao i da se kontrolna saslušanja obavljaju najmanje dva puta tokom redovnog zasijedanja na zahtjev trećine članova odbora”, istakao je Koprivica.\nKoprivica je rekao da je dogovoreno da se definiše precizan cilj kontrolnog saslušanja.\n“Cilj je ne samo da se razjasne pojedine stvari nego i da se ostvari kontrolna funkcija Skupštine ali da se sagleda i prati primjena propisa”, naglasio je Koprivica.\nKako je kazao, dogovoreni su i mehanizmi za praćenje realizacije zaključaka koji su utvrđeni prilikom sprovođenja parlamentarnih saslušanja i parlamentarne istrage.


Rusija računa da će EU povući primedbe o humanitarnom centru u Nišu - Sputnjik Srbija\n19:08 04 Avgust 2020\nUživo: Vesti: Zbog čega je crnogorska vlast naglo promenila odluku po pitanju Rusije /video/\nRusija računa da će EU povući primedbe o humanitarnom centru u Nišu\n14:17 19.12.2016 Preuzmite kraći link\nRusija računa na to da će Evropska unija povući primedbe kada je reč o Rusko-srpskom humanitarnom centru u Nišu, izjavio je stalni predstavnik Rusije pri EU Vladimir Čižov.\n„EU se od momenta formiranja tog centra ponašala veoma suzdržano, pa čak i negativno prema celokupnom projektu. Ne želim čak ni da ulazim u to da su pojedinci govorili da nije u pitanju samo humanitarni centar već kojekakva vojna baza. Mislim da su se sada svi konačno ubedili da taj objekat ima isključivo humanitarnu namenu“, rekao je on.\n„Nadam se da će EU revidirati svoje stavove o centru, budući da su i ruski i srpski stručnjaci već rekli da su zainteresovani za saradnju sa EU strukturama“, istakao je Čižov.\nProšle sedmice je srpski premijer Aleksandar Vučić poručio da je taj centar pomagao kada je Srbija imala probleme sa poplavama i sušom.\nOn je, odgovarajući na pitanje novinara da li je čuo za zahteve EU da se zatvori Rusko-srpski humanitarni centar u Nišu ako Srbija želi da postane njena članica, kao što tvrdi ruski ministar spoljnih poslova Sergej Lavrov, istakao da nije čuo takav zahtev od ljudi iz Brisela.\n„O eventualnom zatvaranju Rusko-srpskog humanitarnog centra u Nišu može da odlučuje isključivo Vlada Srbije, a ne Brisel, Vašington ili Moskva“, poručio je tada Vučić.\nRusko-srpski humanitarni centar, Vladimir Čižov, Aleksandar Vučić, EU, Srbija\n04/08 18:55 Još „Oluja“ nije prekinuta: Pesma o progonu srpskog naroda\n04/08 18:38 Moskva osuđuje izraelske vazdušne napade na Siriju


Dilema koju mnogi vozači ne znaju riješiti: Da li se daje žmigavac prilikom ulaska u kružni tok? - Iskra Islama\nDilema koju mnogi vozači ne znaju riješiti: Da li se daje žmigavac prilikom ulaska u kružni tok?\nVisits: 798 Today: 1\nKružni tokovi se grade u cilju povećanja bezbijednosti saobraćaja, ali za one koji ga ne poznaju najbolje, kružni tok može da predstavlja pravu noćnu moru.\nPitanje koje buni mnoge građane, a pogotovo vozače na Balkanu, je da li je potrebno davati žmigavac prilikom uključivanja u kružni tok. Opšte je poznato da su naši kružni tokovi malo je reći drugačiji nego u drugim dijelovima Evrope i da je poznata žargonska fraza “ma ovdje vlada zakon jačeg”.\nSvaka promjena pravca u saobraćaju treba da se adekvatno isprati signalizacijom.\nNaši kružni tokovi u Srbiji su uglavnom regulisani saobraćajnim znakom. U zemljama Evrope često su križni tokovi regulisani svjetlosnim saobraćajnim znakom odnosno semaforom. Ukoliko je ispred kružnog toka Znak – “ustupanje prvenstva prolaza”,(obrnut trougao) označava naredbu vozaču da mora da ustupi prvenstvo prolaza vozilima koja se kreću u samom kružnom toku. Ukoliko nema semafora, niti saobraćajnih znakova, kao ni oznaka na kolovozu, postupa se po pravilima saobraćaja koje reguliše prvenstvo prolaza – rekla je instruktorica vožnje Milica Smiljković.\nOna je na konkretno pitanje da li je potrebno davati lijevi žmigavac prilikom ulaska u kružni tok rekla:\nSvaka promjena pravca u saobraćaju treba da se adekvatno isprati pokazivačem pravca.\nUkoliko biste se uputili na putovanje u Švicarsku ili Austriju naišli biste na isti zakon kao kod nas, odnosno ni tamo nije potrebno davati lijevi pokazatelj signalizacije prilikom ulaska u kružni tok.\nSituacija u Francukoj je ipak drugačija, tamo je izričito naglašeno da se svaki ulazak u kružni tok mora signalizirati lijevim žmigavcem.\nU svakom slučaju šta god odlučite, kad se susretnete sa kružnim tokom, najvažnije je da vodite računa o sopstvenoj bezbijednosti i bezbijednosti drugih učesnika u saobraćaju.\n← Stomatologinja: Reklame vam lažu, evo koliko zubne paste zapravo trebate koristiti\nNikad ne odustaj: Diplomu kući donio sa 99 godina →\nSKANDAL U PLJEVLJIMA – Đacima dijelili paketiće sa likom Svetog Save


Standardi i svest građana pročišćavaju vazduh - Užicka Republika Press\nStandardi i svest građana pročišćavaju vazduh\nTrenutna situacija sa merenjem kvaliteta vazduha u Srbiji je toliko loša da nam ne omogućava da se na odgovorajući način poredimo ni sa zemljama u regionu, a naročito ne sa razvijenim zemljama Evrope. Podataka ima premalo, ogromna većina mernih stanica iz nacionalne mreže za praćenje kvaliteta vazduha ne radi uopšte, a kvalitet vazduha u Srbiji na zakonom predviđen način je poslednji put utvrđen za 2012. godinu, tvrdi Aleksandar Macura, suosnivač i direktor programa RES fondacija.\nDodaje da je rešavanje pitanja kvaliteta vazduha ogroman izazov, jer je to pitanje koje bismo najrađe ostavili po strani ako bi smeli da zaboravimo da loš kvalitet vazduha ubija.\nMacura navodi da je u cilju popravljanja situacije na podizanju kvaliteta vazduha lokalnim samoupravama potrebna ozbiljna pomoć.\nNajveća pomoć se ogleda u donošenju i strogom sprovođenju standarda vezanom za emisije u vazduh i za manje i za veće zagađivače, jer lokalne samoupave tu ne mogu same da reše problem, kaže on.\nSvim državama u regionu predstoji veliki posao kada je unapređenje zaštite vazduha u pitanju. Ono u čemu su sve komšije bolje, mada nisu dovoljno dobre, je merenje kvaliteta vazduha. Uprkos velikim problemima oni su spremniji da ih priznaju i izmere, smatra Macura.\nUžice je čini se zaista posvećeno rešavanju ovog problema, ocenjuje Macura ponavljajući da nijedna lokalna samouprava pa ni Užice nema dovoljno kapaciteta da rešava ovaj problem.\nOno na šta, po njegovom mišljenju lokalna samouprava može da se fokusira je borba protiv energetskog siromaštva i smanjenje zagađenja usled grejanja domaćinstava.\nKaže da i civilno društvo svojim kapacitetima ne sme biti zaobiđeno jer taj luksuz ne može nijedna državna uprava sebi da dozvoli.\nUloga inspekcijskih službi je od ogromnog značaja, jer ove službe mogu da pruže važne informacije i da neposredno utiče na smanjenje zagađenja. Ne bih se osmelio da sudim o kvalitetu rada ove službe dok im se ne omoguće maksimalni materijalni i institucionalni uslovi za rad.\nNe može inspekcija da radi, ako, primera radi, zagađivač zna da sudski proces protiv njega po osnovu zagađenja nikada neće biti poveden ili završen. Takođe inspekcija nema šanse da spreči hiljade domaćinstava koje koriste uređaje sa visokim nivoom emisija.\nDonošenje standarda i njihovo strogo sprovođenje u razumnom roku je nezamenljivo. Kada bude postojala društvena volja i snaga da se to desi, inspekcija će moći da da puni doprinos.\nMislim da mnogo više treba da nas brinu podaci o stanju javnog zdravlja od problema u pregovaranju. Ne dišu stanovnici EU naš zagađeni vazduh ( neki doduše da usled prekograničnog zagađenja).\nMožemo međutim reći da EU obraća veliku pažnju na kvalitet vazduha i da su zbog nesprovođenja Direktive o kvalitetu vazduha naše komšije Bugari dospeli pred Evropski sud pravde na kome im je izrečena osuđujuća presuda a dugi niz zemalja čeka postupak pred tim sudom. Poljska je prva sledeća na redu.


Zahtev da se razjasne optužbe o trgovini organima – Nadlanu.com\nZahtev da se razjasne optužbe o trgovini organima\nBERLIN/BERN, 20. decembra 2010. (Beta) – Poslanici švajcarskog Nacionalnog saveta, gornjeg doma Parlamenta, traže da se razjasne optužbe da je novac iz trgovine ljudskim organima na Kosovu i u Albaniji bio upućivan na bankarske račune u Švajcarskoj.\nPredsednica Spoljnopolitičke komisije Nacionalnog savet Krista Markwalder je izjavila za švajcarske medije na nemačkom jeziku da “ukoliko se sumnja potvrdi, mora da bude angažovano i državno tužilaštvo”, jer je u interesu Švajcarske da “ostane čisto finansijsko središte”.\nO izveštaju specijalnog izvestioca Saveta Evrope, nekadašnjeg švajcarskog državnog tužioca Dika Martija, u kojem su iznete teške optužbe na račun šefa vlade Kosova Hašima Tačija, u švajcarskom parlamentu će se razgovarati 11. i 12. januara.\nNa pitanja poslanika moraće, kako je najavljeno, da odgovara i ministarka inostranih poslova Mišlin kalmi-Rej. Ministarka Kalmi-Rej je, posle objavljivanja Martijevog izveštaja, odložila odlazak u Ambasadu Kosova u Bernu – planiran za utorak, gde je trebalo da joj bude uručena nagrada Dijaspora za doprinos sticanju nezavisnosti.


Borce starije od 57 godina FBiH će obezbijediti sa 5 KM za mjesec u vojsci, ostale će "rješavati" kantoni - mojusk.ba\nTako će Federacija BiH za bivše borce starije od 57 godina, koji su najmanje 12 mjeseci bili u ratu, nezaposleni su i najmanje su godinu dana na birou obezbijediti mjesečna egzistencijalna primanja u iznosu od 5 KM po mjesecu provedenom u ratu kao pripadnik Armije ili HVO-a. Uslov je i da bivši borac koji aplicira na tu mjesečnu pomoć nema neka druga primanja koja prelaze 50 posto od minimalne penzije u FBiH isplaćene u decembru 2018.\nTako će nezaposleni bivši borci stariji od 57 godina od FBiH maksimalno moći dobiti 240 KM mjesečno i to ako su u ratu kao vojnici proveli svih 48 mjeseci. Iz Vlade FBiH poručuju da taj iznos nekada može biti i niži, u zavisnosti od utvrivanja koeficijenta.\nBivše borce koji su mlađi od 57 godina svoja prava morat će tražiti na kantonalnom nivou, koji ćeu skladu s mogućnostima urediti uslove, način i postupak ostvarivanja prava na novčanu naknadu.\n– Jednokratna novčana pomoć za liječenje, prednost u korištenju usluga zdravstvenih ustanova, troškove prijevoza za liječenje u drugom kantonu i besplatno liječenje PTSP-a.\n– Pomoć u slučaju smrti,\nUkoliko se na vrijeme usvoji u Parlamentu FBiH zakon i sva prava iz zakona za borce bi trebala važiti od 1. jula.


VREME 1256 - Sudar ideologija: Bauk Sirize kruzi Evropom -->\nPostoji bojazan da klica grčke Radikalne levice po principu "osiromašeni svih zemalja, ujedinite se" počne da se širi Evropom i zarazi Španiju, Italiju, Portugal ili Francusku. Ukoliko novi premijer Grčke Aleksis Cipras istraje na svojim predizbornim obećanjima, Grčka bi na svojoj koži mogla da oseti rušilačku snagu međunarodnog kapitala – za primer drugima koji bi da se drznu da menjaju pravila igre\nU Grčkoj se dogodilo što se dogoditi nije smelo: pobedu na parlamentarnim izborima održanim u nedelju odnela je Koalicija radikalne levice (SIRIZA), partija sačinjena od niza komunističkih grupacija koja u pitanje ne dovodi samo autoritet Evropske komisije, međunarodnih finansijskih institucija, već i sama pravila neoliberalne kapitalističke igre koja su zavladala Evropom nakon izbijanja finansijske krize 2008. godine. Dogodilo se to ne u nekoj zemlji Južne Amerike, već u državi članici Evropske unije i evrozone, i to uprkos zastrašivanjima Brisela i Berlina, uprkos pretnjama da Grčkoj preti izbacivanje iz evrozone i projektovanjima raznoraznih katastrofičnih scenarija po Grke ukoliko Siriza dođe na vlast i počne da sprovodi svoj program.\nČEGEVARA I EVROPSKE TEHNOKRATE: Bes, očaj i beda grčkih birača pobedili su strah. Enfant terrible evropske politike, perjanica Sirize Aleksis Cipras, već u ponedeljak je ekspresno ustoličen kao novi premijer Grčke. O reprogramiranju, to jest brisanju grčkih dugova koji se mere u stotinama milijardi evra, o ukidanju striktnih mera štednje kojima je Trojka – Evropska komisija, Evropska centralna banka i Međunarodni monetarni fond – uslovila finansijsku pomoć Grčkoj, evropske birokrate i tehnokrate moraće da pregovaraju sa drugom Ciprasom kome je uzor Če Gevara.\nNoćna mora Evropske unije je tako postala java. U njenom jezgru je na vlast došao neko ko poveriocima u lice kaže da svoj dug, eto, neće da plati, jer ga nije moguće otplatiti, i pritom viče No pasaran. Cipras je obećao i da ljudima koji nisu u stanju da otplaćuju hipotekarne kredite grčke banke neće moći da oduzimaju stanove u kojima žive. Obećao je i da će dodatno da oporezuje bogate, da bi najsiromašniji mogli da se besplatno leče, školuju i voze javnim prevozom, pa tako redom, sve jedna komunistička blasfemija do druge. Najavio je, dakle, ne samo niz socijalnih mera koje su u potpunoj suprotnosti sa zahtevima Trojke i međunarodnih poverilaca, već i rušenje pojedinih tabua kapitalizma.\nŠIRENJE ZARAZE: Ne radi se, međutim, samo o ekonomskim neslaganjima kako Grčka može da se izvuče iz krize, pa čak ni o celovitosti evrozone, čije bi sužavanje bilo presedan i svakako uzdrmalo finansijska tržišta i autoritet EU – za izbacivanje Grčke iz evrozone, grexit, već postoje razrađeni scenariji, a iz Berlina su u poslednje vreme stizale umirujuće poruke da to, zapravo, ne bi bilo ništa strašno. U suštini se radi o tome da je pobeda Radikalne levice u Grčkoj otvorila mogućnost da u Evropi prvi put nakon pada Berlinskog zida dođe do ozbiljnog sudara ideologija. Radi se o tome da je konačna pobeda kapitalizma, to jest vraćanje njegovih neoliberalnih obrisa u Evropu, dovedena u pitanje, da bi bauk Sirize mogao da se nadvije nad Evropom i zarazi njen prezaduženi jug koji sada igra u taktu u kome Berlin i Brisel sviraju: Portugal, gde su izbori na leto, Španiju, gde su parlamentarni izbori na jesen, Italiju, koju muči recesija i porast nezaposlenosti, Francusku, koja se vrti u začaranom krugu krize...\nU Španiji je u martu prošle godine osnovan Podemos ("Mi možemo"), partija radikalne levice koju je britanski "Ekonomist" okarakterisao kao "ekvivalent grčke Sirize", jer je proistekla iz besa Španaca zbog striktnih mera štednje koje nameće konzervativna vlada i sve veće nezaposlenosti. U sličnom tonu je i "Njujork tajms" pisao o Podemosu, istakavši da je to partija ukorenjena među mladima čije se ideje šire internetom. Nepunih godinu dana od svog osnivanja Podemos je već nedeljama u istraživanjima javnog mnjenja na prvom mestu, ispred vladajuće konzervativne Narodne partije i socijalista, a pobeda Sirize, koju je podržala u izbornoj kampanji, tek mu daje krila. Baš kao Aleksis Cipras, i harizmatični vođa Podemosa, mladi univerzitetski profesor Pablo Iglesijas, pun je revolucionarnog elana, traži ukidanje mera štednje i otpis duga Španiji i nada se ideološkom prevratu u Evropi. Za razliku od male Grčke, Španija je četvrta privredna sila evrozone.\nODSTRANJIVANJE PRE METASTAZE: Od izbijanja finansijske krize mnogo je bilo kritika da je demokratija počela da trpi, jer su vlade zemalja evrozone odlučile da parama poreskih obveznika spasavaju banke posrnule zbog raznoraznih špekulacija, da "interese finansijskih institucija i kapitala stave ispred interesa osiromašenih građana". Dok Siriza nije došla na vlast, bile su to samo salonske kritike, nemoćne da bilo šta preokrenu.\nDo sada su iole značajnije "antibriselske" evropske partije bile ustoličene na desnom, manje ili više nacionalističkom i radikalnom krilu. Ma koliko bila politički nekorektna i dovodila u pitanje svrsishodnost EU ili evra, ma koliko se bunila protiv "briselskog diktata" i globalizma, ta populistička desnica ni izbliza nije izazvala takvu bojazan u Evropi kao dolazak Sirize na vlast u Grčkoj i jačanje Podemosa u Španiji. Prvo, zato što one ne dovode u pitanje samo biće modernog kapitalizma u kome blede njegove socijalne komponente u Evropi, i drugo, zato što su sa svojim principom "nacionalne pravde" ostale u okviru granica pojedinih nacionalnih država. Sa druge strane, ova nova, podmlađena i radikalna evropska levica ne želi ukidanje evra, već promenu politike i pravila EU, sa svojim principom "međunarodne solidarnosti" ima potencijal da izazove prekogranični požar i dovode u pitanje pravila međunarodnog kapitala koga prepoznaju kao neprijatelja. Ginter Gras je govorio o tome da je kapitalizam pobedio, jer se kapital na vreme globalizovao, dok su sindikati, kao okosnica demokratskog socijalizma, ostali zarobljeni u nacionalnim okvirima i pregovorima o tarifnim ugovorima.\nPostoji bojazan da bi Grčka, ukoliko se Cipras sada kada je premijer "ne smiri" i ne popusti, kao što se to događalo sa mnogim "revolucionarima" kada bi jednom došli na vlast, na svojoj koži mogla da oseti "rušilačku snagu međunarodnog kapitala". Po principu da "tumor", ako ne reaguje na hemioterapiju, treba ukloniti dok nije počeo da metastazira i zahvata druge organe, Grčka bi mogla da bude surovo kažnjena za primer drugima. Činjenica je da bi bez finansijske pomoći EU zemlja bankrotirala, postala nesolventna, bila prinuđena da vrati drahmu i upusti se u avanturu sa nesagledivim posledicama, da njeni građani upadnu u bezdan možda i gori od ovog u kome se nalaze.\nKO ĆE PRVI DA POPUSTI: Predstoji period u kome će se vlada u Grčkoj i Trojka igrati "moše": Cipras će zahtevati ukidanje makar dela duga od oko 320 milijardi evra i popuštanje restriktivne štednje; Brisel će to odbijati, pa ko prvi ustukne. Problem za Sirizu je da Grčka osim sopstvenom propašću, nema čime da ucenjuje EU. Kancelarka Nemačke Angela Merkel je, baš kao i šef Evropske komisije Žan-Klod Junker, decidirano rekla da otpis makar i dela grčkog duga ne dolazi u obzir. Jer, kako onda Španiji, Italiji ili Portugalu objasniti da se njima ne može otpisati deo duga koji se meri u hiljadama milijardi evra? Nemački ministar finansija Volfgang Šojble je objasnio da se vlasti menjaju, ali se ne menjaju države, te da Grčka ima da se drži ugovorenih obaveza i sprovodi reforme i rigidnu štednju ukoliko želi da dobije evropsku finansijsku pomoć bez koje bi bankrotirala. Popuštanje Grčkoj značilo bi poraz nemačke politike štednje koju je nametnula EU.\nNeposredno pred izbore u Grčkoj, Evropska centralna banka je donela odluku da počev od marta ove pa do septembra 2016. godine upumpa u posrnula tržišta evrozone preko hiljadu milijardi evra. Iz tog paketa je izuzeta Grčka. Pored ekonomskih obrazloženja, ove "istorijske mere" i te kako imaju i političku konotaciju: s jedne strane treba učiniti sve da se neki neokomunistički duhovi u Evropi na plodnom tlu sve veće nezaposlenosti i bede sve većeg broja njenih građana u južnim predelima ne povampire. Sa druge se i Grčkoj pod nos stavlja šargarepa taze štampanih para koje se puštaju u opticaj i koje bi mogla da dobije ukoliko Siriza odustane od sebe same. Efekti ove mere, baš kao i sudbina Grčke, ma u kom pravcu Siriza da krene, nesagledivi su.\nSvi mediji se bave ekonomskim i finansijskim aspektom grčke tragedije. Gotovo niko ne govori o tome da je u Grčkoj na vlast došla maltene komunistička partija, kojoj sve etablirane, pa i socijalističke i socijaldemokratske partije, koje se sve manje razlikuju od demohrišćanskih, žele sve najgore. Naravno, na račun grčkih građana.\nIzbori u Grčkoj – Pobeda besa nad strahom >\nKuca li istorija na vrata\nAleksis Cipras, premijer Grčke >\nVođa Podemosa Pablo Iglesijas >


PANČEVO – Nemačka kompanija ZF otvorila je danas fabriku autodelova u Pančevu, u prisustvu predsednika Srbije Aleksandra Vučića, što je najveća proizvodna investicija vredna ukupno 160 miliona evra i u okviru koje će biti zaposleno više od 1.000 ljudi.\n“Ovaj rotor i stator koji će se ovde spajati će biti ugrađivan u električni Volvo i druge najbolje evropske automobile. To će da se proizvodi ovde kod nas, tako da ćemo biti jedna od zemalja u regionu koja će imati proizvodnju ‘duše’ električnih automobila, koji su budućnost”, rekao je Vučić.\n“Time ćemo moći da sačuvamo mlade ljude u našoj zemlji”, rekao je Vučić i dodao da fabrika ZF pokazuje koliko smo u prethodnom periodu kao zemlja izgubili vremena na glupe teme umesto da smo pravili ambijent za ovakve fabrike.\n“Rekao sam Hankelu i Jorgu dok smo obilazili fabriku da živimo za ovakve dane, mi koji se bavimo ovim poslom, jer tako pokazujemo rezultate svoga rada”, kazao je predsednik Srbije.\n“Možemo danas da se ponosimo ovom prelepom fabrikom”, rekao je Vučić i zahvalio posebno Milanu Grujiću, koga je nazvao “nemačkim Srbinom” i istakao da je uradio veliki posao za otvaranje fabrike.\n“Nadam se da ću imati tu čast. Pre manje od godinu dana, 21. juna, kada je udaren kamen temeljac ovde nije bilo ničeg osim malog šatora, a danas imamo veličanstvenu fabriku sa najsavremenijom tehnologijom”.\nPredsednik kaže da je u najvećoj nemačkoj fabrici u Evropi video “kuka robote” i da je upravo to video i danas u fabrici ZF u Pančevu.\n“Obezbeđujemo sigurniju i bolju budućnost za mlade ljude Pančeva, južnog Banata i Beograda”.\nPredsednik kaže da je “velika je tuča” među svim zemljama za investicije i da je zato veoma važno što smo kao država dobro uradili posao oko otvaran ja ove fabrike – ispunili svoje obaveze u dan precizno i odgovorno, jer samo tako možemo da privučemo i nove investitore.\n“U Pačevu će se živeti mnogo bolje nego danas i mnogo sam ponosan i srećan što otvaramo ovu fabriku. Uskoro ovde da postavljamo kamen temeljac i za druge fabrike. Živelo prijateljstvo Srbije i Nemačke”, poručio je Vučić.\n“Dobio sam upravo podatke Narodne banke Srbije da je u prvih pet meseci ove godine rast direktnih stranih investicija iznosio čak 17 odsto. To je za 17 odsto više nego u istom vremenskom periodu rekordne 2018. godine”, kazao je Vučić.\nDolazak “ZF”, moćne kompanije koja posluje u više od 40 zemalja, u Srbiju, u Pančevo je siguran znak i put za nove investitore, ne samo iz Nemačke, već i iz drugih zemalja, poručio je Mirović.\nOn je, na ceremoniji svečanog otvaranja kompanije, istakao i da će “ZF” doprineti da naši mladi, talentovani ljudi dalje razvijaju i unapređuju znanje iz oblasti mehatronike.\n“Među nama, među našim mladim ljudima postoji potencijal, koji će se ovde razvijati”, podvukao je Mirović i dodao da će “ZF” preneti tehnološko znanje u Srbiju.\nHankel: Otvaranje fabrike – nova industrijska era za Pančevo\nZa manje od godinu dana nemačka kompanija za proizvodnju delova za automobile “ZF” uspela je da izgradi fabriku na površini od 25.000 kvadrata, zaposli 300 radnika, nastavi širenje svojih kapaciteta i od malog šatora napravi veliku građevinu, izjavio je Majkl Hankel.\n“Jednostavnost i brzina su vrednosti koje su važne u ZF-ovom sistemu upravljanja preduzećem. Te principe nije uvek lako sprovesti u okviru korporacije koja je aktivna na globalnom nivou, međutim, mi smo svakako ostvarili uspeh u Pančevu”, rekao je Hankel.\n“Električna mobilnost će igrati značajnu ulogu u mobilnosti sutrašnjice. Ako želimo da postignemo ciljeve Pariskog sporazuma i smanjimo emisije ugljen-dioksida, moramo transport učiniti manje zagađujućim”, rekao je Hankel.\nKaže i da su pionirski poduhvat kompanije “ZF” u Pančevu primetili i drugi nemački dobavljači za automobilsku industriju.\n“Čuli smo da su i druge strane zainteresovane da ovde otvore svoju fabriku. U tom slučaju ćemo rado preneti naša pozitivna iskustva. I kada jednog dana naša fabrika dobije nove susede, veoma bismo se radovali, ako bi se setili koje preduzeće je napravilo prvi korak prema Pančevu”, rekao je Hankel.\nPredsedavajući divizije e-mobilnost kompanije “ZF” Jork Grotendorst kaže da ideja mobilnosti ostavlja fosilna goriva iza sebe i da današnju ceremoniju otvaranja fabrike treba shvatiti kao početak nove industrijske ere u Pančevu.\nOn je rekao da je projekat Pančevo postao istiniti izložbeni projekat za “ZF grupaciju”, jer je fabrika važan korak za razvoj strategije preduzeća u Evropi i zato što je nova vrednost stvorena ni iz čega.\n“Širenje fabrike će napraviti od Pančeva napraviti najveću ZF lokaciju e-mobilnosti u Evropvi izvan Nemačke. Mi smo se svesno odlučili za ovu investiciju i zahvaljujući sa srpskim univerzitetima obrazovaćemo novu generaciju inženjera e-mobilnosti kako bismo očuvali snagu grupacije i snagu lokacije u Pančevu”, rekao je Grotendorst.\nPavlov je naveo i da je investicija značajna za Pančevo i južni Banat iz više razloga – taj kraj pretvara u centar industrije, uticaće na rast javnih prihoda, angažovaće visoko kvalifikovane kadrove i razvijati saradnju sa školama i univerzitetima.\n“Nemački ‘ZF’ je magnet za buduće investitore”, podvukao je Pavlov i zahvalio predsedniku Srbije koji vodi politiku privlačenja stranih investitora u našu zemlju.\nAmbasador Nemačke u Srbiji Tomas Šib istakao je danas da je proizvodni pogon „ZF” u Pančevu dokaz odlične ekonomske saradnje Nemačke i Srbije i ocenio da je Srbija ostvarila impresivne makroekonomske rezultate, koji će biti još bolji sprovođenjem daljih reformi.\nRekao je da je impresioniran kako je brzo sproveden izazovi projekat „ZF” u Pančevu.\n„Kada sam sredinom decembra posetio radove već sam bio impresioniran, a sada je završen posao i otvaramo ovo veliko postrojenje”, kazao je Šib.\n„Srbija je ostvarila impresivne makroekonomske rezultate, a uveren sam da će, kada sprovede dalje reforme, privreda dalje snažno rasti. Za to je potrebna, između ostalog, transparentnost, predvidivost biznis sektora. Nivo nezavisnosti pravosuđa, efikasnost u borbi protiv korupcije su ključni za privatne investicije, a tako i za ekonomski razvoj zemlje”, objasnio je Šib.\n„ZF” je, prema njegovim rečima, projekat koji pokazuje šta je moguće u poslovnim odnosima dve zemlje.\nU fabrici će se proizvoditi i autodelovi za Mercedes, Audi, Volvo…\n← U PET DO DVANAEST,ODLUČENO: Krstajiću doviđenja, naslednik se zna već\nObaveštenje za sve građane Srbije: Plaćaćemo taksu za krečenje stana – Nova pravila kućnog reda iznenadila građane srbije, kazne paprene →\nŠefovi diplomatije Srbije i Španije razgovarali o odnosu dve zemlje: Oni najviše podržavaju teritorijalni integritet Srbije u EU\nOktobar 26, 2018 admin 0\nRASTE INTERES AMERIČKOG KONGRESA ZA SRBIJU: Prelaze na stranu Srbije po pitanju Kosmeta?\nNovembar 3, 2018 admin 0


Otvaranje firme za strance - Firmica.si\nPočetna › Croatia › Otvaranje firme za strance\nLako otvaranje firme za strance\nU poslednje dve decenije se beleži sve veći rast osnivanja offshore kompanija, koliko zbog povoljnijih privrednih kretanja u nekoj drugoj državi, toliko zbog poreza koji je osetno manji nego kada osnivate firmu u sopstvenoj državi. Pogotovo ako je reč o Srbiji, gde zakoni za ovakvu vrstu poslovanja nisu dovoljno detaljno razrađeni.\nŠta je to i koje su prednosti offshore kompanija?\nOffshore kompanija je firma koju neko lice iz jedne države otvara u drugoj državi radi obavljanja poslovnih i ekonomskih aktivnosti. Ovo otvaranje firme za strance je pogodno kako za državu iz koje firma dolazi tako i za državu u koju firma dolazi. U prvom slučaju, firma doprinosi rastom i razvojem privrede, jača njena konkurentnost na tržištu i povećava BND (bruto nacionalni dohodak). U drugom slučaju, država stranoj firmi naplaćuje poreze, takse i provizije.\nMožemo vam pomoći oko pripreme dokumentacije za odobrenje za rad u republiki Sloveniji\nPutokaz za osnivanje firme\nOtvaranje firme za strance nije lak posao, a pre svega treba odrediti cilj i svrhu firme u zemlji u kojoj želite da otvorite svoju fimru.. Kako biste osnovali svoju firmu u inostranstvu najpre treba da imate poslovni prostor, odnosno službenu adresu Vaše firme. Zatim, potrebna su dokumenta i prevod overeni u sudu, a onda otvarate račun kod banke i na kraju se prijavljujete za upis firme u Agenciju za privredne registre.\nTreba napomenuti da je potrebna određena doza opreznosti pri otvaranju ovakve firme, najpre zbog sigurnosti i privatnosti biznismena koji je otvara.\nPostoji mogućnost posredovanja između dve države preko offshore kompanije. Na primer, posredovanje između proizvođača sirovina i repromaterijama u inostranstvu i srpskih proizvođača, gde u Srbiju dolazi materijal a iz Srbije idu gotovi proizvodi. Profit po osnovu razlike u ceni radne snage u inostranstvu i Srniji, ostaje na računu offshore firme, a isti je oslobođen od plaćanja poreza na dobit.\n‹ Prodaja firme\nProdajem firmu ›


Košarkaški klub Mega Mozzart » JOVANOVIĆ: „SVE ONO ČEGA SMO SE PRIBOJAVALI SE NA KRAJU I OSTVARILO“\nKošarkaši Mega Mozzarta su u utakmici 26. kola ABA lige pred 1.500 gledalaca u Hali sportova Ranko Žeravica izgubili od Partizana NIS sa 68:97 (24:26, 8:26, 16:20, 20:25). Izabranici trenera Vladimira Jovanovića su u drugoj četvrtini odigrali sa puno grešaka na obe strane terena, što je Partizan iskoristio da stekne ubedljivu prednost koju do kraja utakmice nije ispuštao. Crno-beli su se tako revanširali ekipi trenera Vladimira Jovanovića za poraz u prvom delu sezone kada je Mega u dvorani Aleksandar Nikolić slavila rezultatom 90:93.\nNa pres konferenciji posle utakmice trener Mege Vladimir Jovanović je istakao da bi mnogo toga mogao da zameri svojim igračima, ali da kada se odigra protiv Partizana u ovakvom raspoloženju, oni ostavljaju jako malo prostora:\n– Sve ono čega smo se pribojavali se na kraju i ostvarilo. Partizan ima svoj način igre i od toga ne odstupa. Već u prvom minutu, dok ekipe još nisu našle napadački ritam, oni su uspostavili nivo kontakta i dobrim skokom u napadu dobili samopouzdanje. U prvom poluvremenu Panter je pokazao zašto je glavni igrač Partizana I jednostavno nismo uspeli da ga zaudtavimo, iako smo se za to spremali. Pravio nam je zaista mnogo problema. U drugoj četvrtini Partizan uspostavio svoj ritam, a mi nismo imali rešenje za njihov skok što je rezultovalo ovakvom razlikom. U drugom poluvremenu smo pokušali da uhvatimo priključak, ali to je bilo na samo na trenutke, što js ispostavilo kao nedovoljno da utakmicu učinimo zanimljivijom. Imao bih dosta toga da zamerim mojim igračima, ali kad igrate protiv Partizana u ovakvom raspoloženju, onda vam oni ostavljaju jako malo prostora. Čestitam Partizanu i Željku Obradoviću na pobedi i želim im da u oba takmičenja ostvare sve zacrtane ciljeve,\nMEGA MOZZART BEZ ŠANSE, PARTIZAN UBEDLJIVO SLAVIO U HALI SPORTOVA


Jeftini letovi iz Šri Lanke do Božićnog Ostrva - Avio karte Šri Lanka Božićno Ostrvo - eSky.rs\nAvio karte iz Šri Lanke do Božićnog Ostrva\nPretražite letove iz Šri Lanke do Božićnog Ostrva\nProverite najbolje prilike za letove iz Šri Lanke do Božićnog Ostrva\n✔ Postoje li posebne ponude za letove iz Šri Lanke do Božićnog Ostrva na eSky.rs?\n✔ Mogu li se pobrinuti za osiguranje prilikom rezervacije leta iz Šri Lanke do Božićnog Ostrva?\n✔ Ako rezervišem let iz Šri Lanke do Božićnog Ostrva, mogu li da rezervišem ujedno i smeštaj?\n✔ Koje avio-kompanije nude letove iz Šri Lanke do Božićnog Ostrva?\nBudite sigurni, da na eSky.rs ponuda letova iz Šri Lanke do Božićnog Ostrva uključuje ne samo niskotarifne avio-kompanije, već i one koje su specijalizovane za visoki standard.


Vesti online / Vesti / Svet / Peskov: Nema govora o nadoknadi za Estoniju i Letoniju!\nPeskov: Nema govora o nadoknadi za Estoniju i Letoniju!\n"Nema govora o nadoknadi za 'sovjetsku okupaciju' koju žele Estonija i Letonija, ne treba zaboraviti na doprinos SSSR-a njihovoj infrastrukturi", izjavio je novinarima portparol Kremlja Dmitrij Peskov.\nEstonski vojnici (Foto: Arhiva)\n- Naravno, kao prvo, uopšte se ne slažemo sa terminom ’sovjetska okupacija‘. Kao drugo, ne slažemo se da može i da se govori o nekoj kompenzaciji“, odgovorio je Peskov na zahtev da komentariše izjavu Letonije i Estonije.\nOn je takođe naglasio da "ne treba zaboraviti doprinos koji je dat" za razvoj infrastrukture, ekonomske i socijalne sfere baltičkih zemalja u vreme Sovjetskog Saveza.\nRanije su ministri pravde Estonije i Letonije, Urmas Rajnsalu i Dzintars Raznačs, izjavili da nameravaju da od Rusije traže naknadu štete za "sovjetsku okupaciju".\nSVET Moskva: Optužbe Londona "na ivici banditizma"\nSVET Putinov telefon se "usijao" zbog Jerusalima


Zbog magle za sutra odgođen dolazak ruskih tur-operatora | Palelive.com\nPočetna Jahorina Zbog magle za sutra odgođen dolazak ruskih tur-operatora\nZbog magle za sutra odgođen dolazak ruskih tur-operatora\nDolazak predstavnika 20 tur-operatora iz Rusije na Jahorinu prolongiran je za sutra nakon što je otkazan let na relaciji Istambul – Sarajevo zbog guste magle.\n“Umjesto danas, sve aktivnosti odlažu se za sutra”, saopšteno je iz “Elit tursa”, koji je u saradnji sa “Turkiš erlajnsom” organizovao dolazak ruskih tur-operatora.\nPrvog dana boravka gosti iz Rusije obići će hotele na Jahorini, a nakon toga predstaviće im se Turistička organizacija Istočno Sarajevo, Olimpijski centar “Jahorina” i hotel “Vučko”.\nU četvrtak, 19. decembra, planirana je posjeta Višegradu, gdje će tur-operatori obići Andrićgrad, Ćupriju na Drini i manastir Dobrun, a nakon toga biće im predstavljena turistička ponuda Foče, te obilazak Zelengore i rafting Tarom.\nPrethodni članakPriznao da je lažno prijavio otmicu\nNaredni članakOpština Pale zainteresovana za “Gold” projekat


LOPARE: Gradi se kuća za demobilisanog borca :: Dešavanja u Bijeljini ::\n25. January 2022. / 04:06\nLOPARE: Gradi se kuća za demobilisanog borca\nU naselju Slatina kod Lopara gradi se kuća za demobilisanog borca Đoku Stevanovića, koji je prije odbrambeno-otadžbinskog rata živio u selu Visori, a koje je po Dejtonskom sporazumu pripalo Federaciji BiH.\n„Ne postoje uslovi za povratak u selo Visori, jer je jedino selo u BiH koje nema struju i put zbog velike nebrige vlasti u Federaciji“, rekao je načelnik opštine Lopare Rado Savić.\nOn je sopštio da je opština Lopare dodijelila plac i inicijalnu pomoć od 2 000 KM, a veliku pomoć pružili su visorčani iz dijaspore i Udruženje Majevičana u Švajcarskoj koji su do sada prikupili 8 000 KM, Udruženje žena Milinog Sela, kao i druga udruženja i pojedinci, kako bi se pomoglo porodici Stevanović da dobije krov nad glavom prije zime.\n„Stevanovići žele ovdje da budu i da ovdje ostanu, to je za nas jako važno i mi ćemo u svemu što možemo još pomoći“, dodao je Savić.\nPorodica Stevanović ima tri člana i trenutno žive u Brčkom kao podstanari i plaćaju kiriju. Dvanaest godina su živjeli u Mirosavcima kod Lopara, gdje su održavali domaćinstvo čovjeku koji je bio zaposlen u inostranstvu i sada želi da renovira kuću.\n„Želja mi je da, nakon trideset godina, imam svoj krov nad glavom i pozivam sve ljude dobre volje da se priključe ovoj akciji“, apelovao je Đoko Stevanović, borac Vojske Republike Srpske prve kategorije.


Francuska: Oland novi predsednik\nSocijalista Fransoa Oland izabran je danas za predsednika Francuske, čime se levica vraća u Jelisejsku palatu posle 17 godina. Prema procenama agencija CSA, TNS i Ipsos, Oland je osvojio 52 odsto, a njegov rival, dosadašnji predsednik Nikola Sarkozi 48 odsto glasova.\nOland je tako izabran za sedmog predsednika Pete republike i narednih pet godina provešche na čelu jedne od vodećih svetskih sila, stalne članice Saveta bezbednosti i pokretača Evropske unije. On je prvi predsednik levice, koji dolazi u Jelisejsku palatu, posle Fransoa Miterana koji je držao položaj šefa države od 1981. do 1995.\nIako je poslednjih 11 godina lider Socijalističke partije, Oland nikada nije bio na ministarskom položaju. Izabran je za predsednika na talasu krize, uz ogroman rast deficita, rekordnu nezaposlenost (više od 10 odsto) i nezadovoljstvo Francuza zbog mera štednje.\nOland je najavio je da će njegova prva poseta inostranstvu u svojstvu šefa države biti rezervisana za nemačku kancelarku Angelu Merkel, koju želi da ubedi da se ponovo pregovara o evropskom budžetskom sporazumu.\nU Olandovom izbornom štabu najavili su mogućnost da njihov lider još vecceras telefonom razgovara sa Merkelovom.\nNikola Sarkozi koji je 2007. trijumfovao na izborima, postao je veoma nepopularan i danas doživeo najveći poraz u svojoj 30-godišnjoj političkoj karijeri. On je večeras čestitao pobedu svom rivalu i poželeo mu sreću u teškom poslu koji ga čeka.\n"Pozvao sam Olanda i poželeo mu sreću. Snosim punu odgovornos za poraz koji sam danas dožeo", rekao je Sarkozi posle objavljivanja preliminarnih rezultata drugog kruga izbora.\nUoči prvog kruga izbora Sarkozi je najavio da će napustiti politiku ukoliko ne osvoji drugi predsednički mandat.\n"Posle pet godina, koliko sam proveo na čelu države, moj život će i dalje biti u službi države, ali na drugačiji način nego do sada", rekao je Sarkozi.\nFransoa Oland treba da najkasnije do 15. maja preuzme funkciju predsednika Francuske. Posle prve predsedničke posete Berlinu, Olan će učestvovati na međunarodnim sastancima u SAD - Grupe 8 i samitu NATO-a, a potom u junu i na prvom evropskom samitu u Briselu.


SUFINANSIRANJE 148 PROJEKATA IZ OBLASTI KULTURE: 13.000 KM ZA „ARS KOZARU“ - PrijedorDanas.com - Prijedorski gradski portal\nMinistarstvo prosvjete i kulture Republike Srpske sufinansiraće ove godine 148 projekata iz oblasti kulture izabranih na konkursu čiji su rezultati danas objavljeni na službenoj stranici Vlade Republike Srpske.\nBiće sufinansirano 47 projekata iz oblasti muzičke i muzičko-scenske djelatnosti koji se odnose na zaštitu i njegovanje kulturnog nasljeđa sa iznosom od 111.200 KM i 20 projekata koji se odnose na savremeno stvaralaštvo u iznosu od 107.600 KM, te 22 književne manifestacije sa iznosom od 128.300 KM, navodi se na sajtu.\nU ovu grupu spada i banjalučki “Demofest”, koji je ove godine dobio podršku sa 10.000 KM.\nStručne komisije su odabrale za sufinansiranje i 18 projekata u oblasti pozorišne produkcije, na koje će biti raspoređeno 49.500 KM, 12 projekata iz oblasti likovne i primijenjene umjetnosti, dizajna i arhitekture sa iznosom od 63.800 KM, šest projekata u oblasti pozorišnih manifestacija sa iznosom od 59.500 KM i šest projekata u oblasti filmskih festivala na koje će biti raspoređeno 58.500 KM. Međunarodni festival profesionalnih lutkarskih pozorišta za djecu “Lut fest 2015” dobio je 25.500 KM.\nVitomir Mitrić, umjetnički direktor “Lut festa”, koji je ove godine održan od 11. do 15. maja, istakao je da je zadovoljan odobrenim sredstvima.\n“‘Lut fest’ je jedan od najznačajnijih festivala za djecu, pogotovo što se radi o pozorištu lutaka, a ove godine smo imali 12 ansambala iz cijelog svijeta i veliki broj zvanica, te se nadamo da će sredstva pokriti bar dio troškova”, kaže Mitrić.\nLikovno udruženje “Tačka” iz Prijedora dobilo je 13.000 KM za projekat 8. laboratorij umjetnosti u prirodi “Ars Kozara”, dok je projekat “Flaster”, istoimenog udruženja iz Banjaluke, dobio 12.000 KM.\nZa izdavačku djelatnost ove godine dodijeljeno je 55.600 KM, a najviše sredstava, 5.500 KM, odobreno je za časopis “Krajina”, koji izdaje IGP “Art print”.\nNa konkurse su pristigle 293 prijave za sufinansiranje projekata, od čega je odbijeno/odbačeno 145 prijava.\nStručne komisije za svaki konkurs pojedinačno su vršile procjenu i vrednovale kvalitet podnesenih projekata, te predložile rang-listu projekata za sufinansiranje.\nIz resornog ministarstva napominju da visina iznosa ne odražava kvalitet i vrijednost nekog projekta i da ne prati rang-listu komisije.\n“Iznos podrške za svaki projekat pojedinačno je utvrđen na osnovu više parametara, i to: na osnovu stručne procjene članova komisije, ukupne vrijednosti projekta, potraživanja od Ministarstva, te namjenskih sredstava definisanih Pravilnikom o sufinansiranju javnih potreba u oblasti kulture”, navodi se u saopštenju resornog ministarstva.\nKonkurs za sufinansiranje javnih potreba u kulturi bio je otvoren od 9. februara do 9. marta 2015. godine, a pravo podnošenja prijava imala su pravna lica registrovana za obavljanje kulturno-umjetničke djelatnosti u Republici Srpskoj i ustanove koje obavljaju djelatnost u oblasti kulture, a čiji je osnivač jedinica lokalne samouprave, odnosno pravna lica registrovana za obavljanje izdavačke djelatnosti u Republici Srpskoj.\nPozorišne manifestacije – 59.500 KM\nSavremeno stvaralaštvo – 107.600 KM\nFilmski festivali – 58.500 KM\nZaštita i njegovanje kulturnog nasljeđa – 111.200 KM\nIzdavačka djelatnost – 55.600 KM\nKnjiževne manifestacije – 128.300 KM\nLikovna umjetnost – 63.800 KM\nPozorišna produkcija – 49.500 KM\nArs Kozara, kultura, projekti, sufinansiranje\n« SUĐENJE RADETU I MITRU VLASENKO I DRAGI KONČARU: ODVOĐENJE IZ TRNOPOLJA\nKINO KOZARA – REPERTOAR: ČAROBNI MAJK »


Beograd arhiva vesti 15.06.2017 - Naslovi.net\nPet osoba povređeno u tri saobraćajne nezgode\nPet osoba je lakše povredjeno u tri saobraćajne nezgode koje su se dogodile protekle noći u Beogradu, rečeno je jutros u Hitnoj pomoći. - U saobraćajnoj nezgodi koja se u 00.52 dogodila u ulici Vožda Karađorđa u Jakovu lakše je povređen… »\nKurir: Relativno mirna noć iza beograđana: 5 lakše povređenih u 3 udesa, tegobe mučile astmatičare\nZbog radova, parkiralište Slavija 2 biće zatovreno sutra\nKorisnici bi trebalo objekat da napuste do 19 časova. Parkiralište “Slavija 2″ zatvara se sutra za korisnike zbog radova na uređenju Trga Slavija i Bulevara oslobođenja. Bahaćenju beogradskih vozača nema kraja: Zar opet parkiraju na mestu za… »\nBlic: Zatvara se parkiralište "Slavija 2"\nOmladinci SNS došli da iznenade Vučića, on ih preduhitrio\nČlanovi omladine Srpske napredne stranke (SNS) priredili su iznenađenje lideru partije i predsedniku države Aleksandru Vučiću - jutros rano došli su ispred zgrade Predsedništva da ga pozdrave prilikom dolaska na posao. Kako se navodi u saopštenju… »\nTelegraf: Omladina SNS došla da iznenadi Vučića: Ali onda se desio potpuni preokret - on je iznenadio njih!Kurir: (Foto) Vučić postideo svoje naprednjake: Kako se iznenađenje omladine SNS pretvorilo u debakl!\n15.06.2017 Beograd, izvori


Sa Aerodroma u Nišu od jula do 22 destinacije\nTanjug 22. maja 2019. 15:09\nBEOGRAD – Aerodrom u Nišu od ovog leta uvodi 12 novih linija do evropskih destinacija i to avionima kompanije Er Srbija, tako da će se iz Niša leteti do ukupno 22 destinacije.\nDirektor „Aerodroma Srbije“ Mihajlo Zdravković kaže da je uvođenje novih 12 linija značajno ne samo za Niš već za celu Jugoistočnu Srbiju i da pruža veliki potencijal za razvoj privrede i turizma.\n„Ovo nije samo niški aerodrom, već aerodrom svih građana južne i istočne Srbije. Uveliko se spremamo za jul i sprovodimo sve neophodne mere za uvođenje novih linija“, rekao je Zdravković za TV Prva.\nNa konstataciju da novi letovi nisu komercijalni i da ih subvencioniše Vlada Srbije i na pitanje kako će to uticati na dve „lou kost“ kompanije koje lete sa niškog aerodroma, Zdravković je rekao da ne očekuje da će te kompanije biti „proterane“, već da će se aviosaobraćaj u Nišu tek razvijati.\n„Vazdušni saobraćaj je sve obimniji i potreban je sve veći broj kompanija. Ima potencijala i za razvoj novih destinacija, očekujemo da će se razvijati i novi komercijalni letovi za Francusku, Španiju, Tursku, Rusiju i druge zemlje“, naveo je Zdravković.\nGovoreći o ulaganjima u niški aerodrom, Zdravković je podsetio da se trenutno radi na završetku sistema za bezbedno sletanje aviona – tzv. ALS sistemu i na projektno tehničkoj dokumentaciji za izgradnju nove zgrade, kao i da se priprema izgradnja novog tornja.\nDodao je da se očekuje da će do kraja juna biti završeni radovi na zgradi aerodroma „Morava“ u Lađevcima kod Kraljeva i da će biti priveden kraju postupak sertifikacije tog aerodroma u Direktoratu civilnog vazduhoplovstva.


Trećina Srba koristi mobilni internet više od 6 sati dnevno – Personal magazin\nKompanija Ericsson Srbija i Elektrotehnički fakultet u Beogradu sproveli su istraživanje na temu „Umreženo društvo”.Više od jedne trećine ispitanika, reklo je da internet koristi svakodnevno između dva i četiri sata,…\nDeo istraživanja bio je posvećen uticaju mobilnih tehnologija na razvoj zdravstvenog i obrazovnog sistema u Srbiji. Gotovo 90% ispitanika je istaklo da želi mogućnost zakazivanja pregleda putem interneta ili mobilne aplikacije. Takođe, 70% njih smatra da će efikasnija upotreba ovih tehnologija i servisa omogućiti bolju komunikaciju između zdravstvenih ustanova.\nU segmentu obrazovanja, 77% anketiranih navelo je da, posredstvom mobilnih tehnologija, želi slobodan pristup edukativnim materijalima, a 63%, kao prednost mobilnih tehnologija, istaklo je mogućnost povezivanja sa univerzitetima i školama širom sveta.\nTrećina Srba koristi mobilni internet više od 6 sati dnevno was last modified: August 6th, 2014 by Redakcija\n9 milijardi uređaja konektovanih na Internet


Amerika pokreće ofanzivu na Balkanu - VIDEO | Vestinet.rs\nPočetna POGLEDI\tAmerika pokreće ofanzivu na Balkanu – VIDEO\nUnutrašnja borba u SAD, uključivanje Rusije u pregovore Beograda i Prištine i nasrtaj na ime Republike Srpske, centralne su teme o kojima smo u emisiji „Od četvrtka do četvrtka“ razgovarali sa dr Aleksandrom Gajićem sa Instituta za evropske studije.\nI pored velikih problema, prema mišljenju našeg sagovornika, Donald Tramp je uspeo da imenuje sudije Vrhovnog suda, ali mu i dalje ostaje neispunjeno predizborno obećanje — podizanje zida prema Meksiku.\nGajić ističe da je najkompleksnija situacija ipak ona koja se odnosi na Trampov stav prema NATO-u.\n„On je uveren da Alijansa više nije svrsishodna, ne samo ekonomski već ni vojno. Tu je najveći otpor ’duboke države‘ i sada pokušavaju da ga preko Kongresa onemoguće da povlači predsedničke poteze. Što se tiče zida prema Meksiku, Tramp bi kao predsednik mogao da uvede vanredno stanje na teritoriji gde bi zid trebalo da bude podignut i da ga finansira iz vojnog budžeta“, rekao je on.\n„U tom smislu treba gledati unutrašnja američka previranja i njihovu spoljnu politiku. U nju možemo da uvežemo i odnos prema pregovorima Beograd–Priština. Tramp je u toj pat-poziciji pokušao da se nametne kao posrednik koji će dovesti do brzog rešenja uz kompromise za koje se ne zna čiji bi i koliki bi bili, što je naišlo na oštru osudu njegovih protivnika. Nema sumnje da se te podele preslikavaju i između Albanaca u kosovskoj administraciji, a pre svega između Tačija i Haradinaja“, smatra Gajić.\n„Za nekoliko godina će još niz zemalja povući priznanje Kosova, i Srbija će imati bolju pregovaračku poziciju. Sa druge strane, realna je i pretnja stvaranja ’Velike Albanije‘, ali se nadam da će njihova pozicija biti sve slabija, jer njihovi protivnici jačaju“, rekao je on.\n„Sve to je napravljeno da bi se na Balkanu pokrenula ofanziva, a nakon poteza kojim su uvukli Crnu Goru, a uskoro i Makedoniju u NATO“, smatra Gajić.\nAmerikaBalkanBela kućaDonald TrampKosovoRepublika SrpskaSADSRBIJAzid\nJokić ipak popio suspenziju od NBA!


Ministarstvo za brigu o selu – finansiranje kupovine seoskih kuća - POŽEGA ONLINE\nU toku je konkurs Ministarstva za brigu o selu za finansiranje kupovine seoskih kuća sa okućnicom u vrednosti do najviše 1,2 miliona dinara po objektu. Cilj programa je vraćanje života u napuštena seoska domaćinstva. Pravo da konkurišu za bespovratna sredstava imaju državljani Srbije mlađi od 45 godina i bez nekretnine u vlasništvu.\nSredstva će se dodeljivati po redosledu podnetih prijava, odnosno do utroška budžetskih sredstava predviđenih za ovu namenu, a najkasnije do 1. novembra 2021. godine. Pomoć i podrška oko konkurisanja može se dobiti u Odeljenju za lokalni ekonomski razvoj opštine Požega, kaže za Požega radio Ivan Novaković, zamenik predsednika naše opštine.\nTurnir u malom fudbalu „Ariljska rampa 2021“


Prikazivanje članaka po tagu olovne godine\nutorak, 01 avgust 2017 17:13\nFilm "Olovne godine" još od svoje premijere niže same uspehe, a ovog puta je proglašen za najbolji film na 6. reviji nezavisnog filma Srbije, u Srpskom Holivudu!\nNjima su pripala čak dva veoma značajna priznanja, VELIKI ŠUMSKI PATULJAK za najbolji film, kao i specijalna diploma "Zlatomir Dukić", za najbolji snimateljski rad.\nReditelj, scenarista, direktor fotografije i montažer Bojan Stefanović izjavio je za naš portal da je prezadovoljan nagradom i vrlo počastvovan priznanjem dobijenim u čast Zlatomira Dukića. "Dukić je bio jedan od organizatora festivala i direktor fotografije koji je preminuo prošle godine, te se ovo priznanje dodeljuje prvi put. "Olovne godine" nastavljaju svoj festivalski život, a mi nastavljamo u neke nove projekte".\nDa se podsetimo, "Olovne godine" je dugometražni, niskobudžetni film o surovoj realnosti u Srbiji. Intervju o nastanku ideje, procesu odabira ekipe i snimanja možete pogledati OVDE.


Ruska vojska dobija pojačanje: Modernizovan jedan od najmoćnijih topova u svetu /video/ - 07.04.2020, Sputnik Srbija\nRuska vojska dobija pojačanje: Modernizovan jedan od najmoćnijih topova u svetu /video/\nU Rusiji je završena modernizacije jednog od najmoćnijih samohodnih artiljerijskih topova na svetu – 2S7M „Malka“, a prvi model je spreman za isporuku ruskoj... 07.04.2020, Sputnik Srbija\n20:16 07.04.2020 (Osveženo: 00:56 26.08.2021)\n© Sputnik / Ministry of Defence of the Russian Federation / Uđi u foto-galerijusamohodni nuklearni top «Pion» (2S7M "Malka")\nU Rusiji je završena modernizacije jednog od najmoćnijih samohodnih artiljerijskih topova na svetu – 2S7M „Malka“, a prvi model je spreman za isporuku ruskoj vojsci, saopštila je pres-služba koncerna „Uralvagonzavod“ (deo „Rosteha“).\nZa modernizaciju topa bilo je zaduženo preduzeće „Uraltransmaš“, koje je deo koncerna „Uralvagonzavod“.\nTokom modernizacije, zamenjeni su menjač, jedinice za napajanje, obnovljeni su uređaji za nadzor, oprema za unutrašnju vezu i radio-stanica. Pored toga, svi uvozni delovi su zamenjeni pandanima ruske proizvodnje.\n„Modernizacijom su poboljšane vozne karakteristike, manevrisanje i pokretljivost, komandna kotrola i sve osnovne karakteristike oruđa“, objasnili su iz pres-službe „Uralvagonzavoda“.\nTakođe je saopšteno da je top uspešno prošao ceo niz testiranja, tokom kojih su proveravani pokretljivost, pouzdanost šasije, pogonskog sistema i transmisije. Takođe je testirana snaga artiljerijske cevi 2A44 i sistemi upravljanja paljbom.\n„Prvi model je spreman za isporuku Oružanim snagama Rusije, a preduzeće je spremno za serijsku modernizaciju topova 'Malka'“, ističe se u saopštenju.\n2S7M „Malka“ je modernizovana verzija oruđa 2S7 „Pion“, koje je proizvedeno još 80-ih godina prošlog veka, a do danas se smatra jednim od najmoćnijih artiljerijskih oruđa na svetu. Sistem je predviđen za uništavanje meta i protivničkih objekata koji se nalaze u dubini fronta.\n„Malka“ koristi visoko-eksplozivne granate i aktivno-reaktivnu municiju.\nGlavna prednost tog oružja je mogućnost da koristi hemijske granate i granate koje uništavaju armirani beton, kao i specijalnu municiju sa nuklearnim punjenjem.


Malović: Zahtev za ekstradiciju Ejupa Ganića do kraja sedmice\nBeta, Tanjug, FoNet\nMinistarka pravde Snežana Malović izjavila je danas da očekuje da će resorno ministarstvo do kraja sednice uputiti zahtev Velikoj Britaniji za ekstradiciju ratnog člana Predsedništva BiH Ejupa Ganića.\nMalovićeva je novinarima u parlamentu rekla da Ministarstvo pravde priprema dokumentaciju od oko 500 strana koju treba prevesti na engleski i da očekuje da će u toku sedmice ta dokumentacija biti gotova i podnet zahtev za ekstradiciju.\nGanić je 1. marta uhapšen u Londonu po zahtevu Srbije zbog ratnog zločina počinjenog u Dobrovoljačkoj ulici u Sarajevu, početkom maja 1992. godine, nad tadašnjim pripadnicima JNA.\nOkružni sud u Londonu zakazao je za 25. mart novo ročište na kojem predstavnici Ganića i Tužilaštva Srbije treba da dostave dokaze o tome da li je osumnjičeni za ratne zločine u Velikoj Britaniji uhapšen na osnovu pravnih i valjanih tvrdnji.\nTužilaštvo Srbije ima rok od 45 dana za prikupljanje dokumenata kojima treba da dokaže da je Ganić počinio zločine za koje ga Tužilaštvo Srbije tereti i na osnovu kojih se traži njegovo izručenje Srbiji. Predstavnici Tužilaštva Srbije danas na sudu su ponovili da još nisu dobili dokazni materijal, ali da ga očekuju.\nEjup Ganić: Srbija eksploatiše britanske vlasti\nPovodom pokretanja procesa za utvrđivanje legalnosti hapšenja Ganića, ćerka osumnjičenog za ratne zločine Emina je izjavila da je cilj odbrane da se pokrene postupak u kojem će moći da se pokaže da "Tužilaštvo Srbije krši proces ili zloupotrebljava procese britanskog suda i zloupotrebljava britanske zakone o ekstradiciji kao i vlastite bilateralne odnose sa Velikom Britanijom u političke svrhe".\nSarajevski list "Dnevni avaz" preneo je danas ranije izjavu Ganićevog sina Ejupa, koji je rekao da je njegov otac dao svom advokatskom timu smernice koje idu u prilog njegovoj odbrani.\n"Mi imamo neke dodatne vrlo bitne dokaze koje u interesu odbrane još ne možemo objaviti, a oni još jednom potvrđuju šarlatanski odnos Srbije prema ovom slučaju i to da Srbija na najgrublji način eksploatiše britanske vlasti i pravosudne organe", rekao je Emir Ganić za "Avaz".\nOn je ukazao da do juče Srbija nije dostavila britanskom tužilaštvu dokaznu dokumentaciju koju je zatražio Vrhovni sud u Londonu kako bi u četvrtak mogao doneti drugostepenu odluku o Ganićevom statusu. List navodi da je za Ganića olakšavajuća okolnost jer je britanskim zakonima striktno zabranjeno da se u ovakvim procesima iznosi bilo šta što je u suprotnosti sa činjenicama koje je utvrdio Haški tribunal.\n"Haški tribunal je 2003. ovaj slučaj odbacio kao neosnovan", dodao je on.\nAlkalaj: Nisam dodelio diplomatski pasoš Ganiću\nMinistar inostranih poslova Bosne i Hercegovine Sven Alkalaj izjavio je da on nije dodelio diplomatski pasoš ratnom članu Predsedništva BiH Ejupu Ganiću i da u tom slučaju nije zloupotrebio diskreciono pravo.\n"Ganićev pasoš dodeljen je ranije, pre početka mog mandata", rekao je Alkalaj, ali nije želeo da precizira koji je prethodni ministar inostranih poslova to učinio.\nObrazlažući protestnu notu, koju je povodom Ganićevog hapšenja MIP BiH\nuputilo 3. marta Srbiji, Alkalaj je rekao da za slanje protestne note "nije potrebna nikakva saglasnost u Ministarstvu".\n"Naše ministarstvo, kao i svako drugo, funkcioniše po principu subordinacije. Prilikom donošenja mojih odluka nisu potrebne nikakve saglasnosti jer je prošlo davno vreme takvih potpisa i saglasnosti", rekao je Alkalaj na konferenciji za novinare u Sarajevu, nakon sastanka sa ministrom inostranih poslova Slovačke Miroslavom Lajčakom.\nAlkalaj je dodao da ga, kao odgovornog za rad i funkcionisanje Ministarstva, jedino Predsedništvo BiH koje rukovodi spoljnom politikom može da "pozove ili prozove", dodavši da Srbija još nije odgovorila na ovu protestnu notu.\nČlan Predsedništva BiH iz Republike Srpske Nebojša Radmanović uputio je predlog da se na narednoj sednici Predsedništva u dnevni red uvrsti rasprava i zauzimanje stavova o istupima službenika MIP BiH u vezi sa hapšenjem Ganića.\nIvanić: Nisam potpisao diplomatski pasoš Ganiću\nBivši ministar spoljnih poslova BiH Mladen Ivanić izjavio je danas da nije izdao diplomatski pasoš Ganiću.\n"Siguran sam sto odsto da nisam potpisao diplomatski pasoš Ganiću. Jedino,\nako to neko nije učinio u moje ime, a da to ne znam, odnosno, da se nešto događalo iza scene. Koliko znam, toga nije bilo", rekao je Ivanić.\nOn je podsetio da, prema Pravilniku MIP BiH, članovi Predsedništva BiH koji su funkciju obavljali nakon potpisivanja Dejtonskog mirovnog sporazuma, imali su pravo na diplomatski pasoš.\n"Treba videti kada je Ganiću izdat diplomatski pasoš, pa će se sve znati", rekao je Ivanić i podsetio da svake godine nosilac diplomatskog pasoša mora overiti diplomatsku vizu.\nIvanić nije isključio mogućnost da je neko iz prošlog saziva Predsedništva BiH, koje su činili Borislav Paravac, Sulejman Tihić i Ivo Miro Jović, tražio izdavanje diplomatskog pasoša Ganiću.\nSRBI ISPORUČENI SLOVAČKOJ Nasmrt pretukli Nikolu u centru Bratislave, pa uhvaćeni u Mađarskoj dok su bežali\nBIZNIS KOJI JE UJEDINIO ZARAĆENE ITALIJANSKE BANDE Kako je Beograđanka Ivana zarađivala od ilegalnog klađenja i postala ISTAKNUTA ČLANICA NDRANGETE\nOdbrana Vukotića: Nisu ispunjeni uslovi za izručenje Crnoj Gori\nSAM U ĆELIJI, SAM U ŠETNJE I NEPREKIDNI NADZOR Ovako izgledaju dani Jovana Vukotića iza rešetaka Spuža\nPIJAN DO SMRTI TUKAO ĆERKICU SVOJE DEVOJKE Albić je optužen za ubistvo male Lune, a sada negiraa da ima veze sa zločinom\nOptuženi Zoran Albić za ubistvo pastorke Lune (2,5) juče je na pripremnom ročištu u sudu u Zaječaru negirao krivicu.


Gradonačelnik: Očekujemo važne investicije u gradu - Novosti Plus\nGradonačelnik Draško Stanivuković kazao je da je na dnevnom redu današnje sjednice nekoliko odluka koje su u vezi sa strateškim opredjeljenjima grada.\n-Imamo dvije odluke koje se odnose na buduće investicije u gradu. U Lazarevu očekujemo investiciju koja donosi 100 radnih mjesta. Imamo i izmjenu važnog regulacionog plana za investiciju od 50 do 100 miliona KM kroz novi stambeni kompleks, odnosno novi dio grada – kazao je Stanivuković, u pauzi današnje četvrte redovne sjednice gradskog parlamenta.\nZnačajna tačka dnevnog reda jeste i Odluka o poslovnim zgradama, poslovnim prostorijama i garžama u svojini Grada Banje Luke, koja će poboljšati uslove rada udruženja građana.\nKako je kazao gradonačelnik, postoje mnoge nevladine organizacije koje se bave strateški važnim pitanjima, a koje nemaju svoj krov nad glavom.\n-Odlukom ćemo riješiti mnoge zahtjeve koje brojna udruženja godinama upućuju prema Gradskoj upravi – naveo je on.\nIstakao je da je više regulacionih planova, koji su takođe na dnevnom redu ovog zasjedanja, već usklađeno sa budućim Urbanističkim planom i vizijom Banje Luke za narednih 20 godina.\nGradonačelnik kaže da, nažalost, danas neće biti razmatarana odluka o lokacijama za javna okupljanja u gradu.\n-Želimo da Banja Luka bude mjesto gdje na svakom mjestu možete da se okupite i kažete svoj stav – zaključio je Stanivuković.\nPredsjednik Skupštine grada Banje Luke, Mladen Ilić kazao je da Odluka o određivanju prostora za održavanje javnih skupova nije na dnevnom redu ovog zasjedanja zbog tehničke greške. -Siguran sam da će se već na nekom od narednih zasjedanja razmatrati ta odluka – naveo je Ilić.\nOn je dodao da je na dnevnom redu i više izvještaja i programa rada gradskih ustanova i preduzeća. Kako je kazao, ukoliko Skupština ne uspije okončati rad tokom dana, nastavak će najvjerovatnije biti u utorak, 1. juna.\nNaime, sa dnevnog reda današnje sjednice skinuto je više tačaka, a uvrštene su dvije koje se odnose na prestanak mandata odbornice Dragane Vukliš iz Ujedinjene Srpske i verifikaciju mandata odborniku Milenku Rosiću iz te stranke.\n← Lama Franchescko-Franci novi stanovnik Ozrena\nIsplata stipendija za učenike i studente prema planu →


RTCG - Radio Televizija Crne Gore - Nacionalni javni servis :: Region :: Putin će saopštiti stav o Kosovu\nUŠAKOV PORUČIO 16. 01. 2019. 17:00 >> 16:31 4\nPutin će saopštiti stav o Kosovu\nPredsjednik Rusije Vladimir Putin iznijeće tokom sjutrašnjih razgovora u Beogradu stav Moskve o Kosovu.\n"Taj stav je jasan, konzistentan i zasnovan na međunarodnim i pravnim okvirima, uključujući i one koji se nalaze u Rezoluciji SB UN 1244", rekao je uoči Putinove posjete njegov pomoćnik Jurij Ušakov.\nKako je rekao, Rusija će podržati zadovoljavajuće obostrano prihvatljivo rješenje do kojeg dođu Beograd i Priština, ali Rusija vjeruje da bilo kakvo rješenje mora biti u skladu sa međunarodnim pravom i potvrđeno u Savjetu bezbjednosti UN.\n"Ono (rješenje) treba zaista da bude sprovedeno", rekao je Ušakov, prenio je Tas.\nOn je na konferenciji za novinare u Moskvi ukazao da se situacija na Kosovu, ionako teška, dodatno iskomplikovala u posljednje vrijeme zbog uvođenja taksi i odluke o transformaciji kosovskih bezbjednosnih snaga u vojsku.\nUšakov je to nazvao provokativnom potezima kosovskih Albanaca.\nSkoro 40 odsto Rusa ne želi da Putin osvoji još jedan mandat